13/2013 FORU ARAUA, abenduaren 5ekoa, Pertsona Fisikoen errentaren gaineko zergari buruzkoa (BAO Abenduaren 13koa)\n“Azken arau-aldaketa: 2017/06/01”\n13/2013 FORU ARAUA, abenduaren 5ekoa, Pertsona\nFisikoen errentaren gaineko zergari buruzkoa\n(BAO Abenduaren 13koa)\nJakinarazten dut Bizkaiko Batzar Nagusiek 2013ko abenduaren 5eko Osoko Bilkuran foru arau hau onartu dutela: 13/2013 Foru Araua, abenduaren 5ekoa, Pertsona Fisikoen Errentaren gaineko zergari buruzkoa. Arau hori aldarrikatu eta argitaratzeko agindua ematen dut, aplikatu ahal zaien herritar, norbanako eta agintari guztiek bete dezaten eta betearaz dezaten.\nPERTSONA FISIKOEN ERRENTAREN GAINEKO ZERGARI BURUZKO ABENDUAREN 5EKO 13/2013 FORU ARAUA.\nPertsona Fisikoen Errentaren gaineko Zerga zutabe nagusietariko bat da Bizkaiko Lurralde Historikoko tributu-sistemaren barruan. Egungo arauketa, 2006ko abenduaren 26ko 6/2006 Foru Araukoa, indarrean egon den zazpi urteetan zehar beharrezkoa izan da zenbait aldaketa egitea arauketa horri, une bakoitzeko inguruabar ekonomiko eta sozialetara egokitzearren. Hala, arauketa horren azken aldaketa krisi ekonomiko-finantzarioari erantzuteko egin zen, eta modu iragankorrean onetsi zen 2012ko eta 2013ko ekitaldietarako.\nKrisiak iraun egiten duenez eta ez denez ikusten hemendik gutxira noiz lortuko den ekonomia-jarduera eta enplegua berreskuratzea, gure ekonomiaren hazkunderako motor izan daitezen, Bizkaiko Lurralde Historikoko instituzioek egiteko aktiboa izan behar dute, eta neurriak hartu behar dituzte tributu-kargen banaketa egokia indartzeko -horrenbestez, esfortzu handiagoa eskatuko zaie gaitasun ekonomiko handiagoa dutenei- eta sarreren eta gastuen arteko oreka optimoa lortzeko, finantza publikoen iraunkortasuna eta nahikotasuna bermatzearren.\nPertsona fisikoen tributazioari lotutako arloan, bereziki, ezinbestekoa da ekitate, progresibotasun, neutraltasun, gardentasun eta sinplifikazioaren printzipioak sendotzea, bai eta haien arteko oreka handiagoa ezartzea ere.\nNeutraltasunari dagokionez, berrikusi eta doitu egiten da zenbait zerga-onurari ematen zaien tratamendua (esaterako, errenta salbuetsi, murrizketa eta kenkariei ematen zaiena), gastu eta sarreren politikek elkarrekin gorde behar duten erlazioa sendotzearren. Aurretik, dena dela, onuron eraginkortasuna aztertu da, bikoiztasunak kendu dira eta aldatu egin dira ezarri zirenean zuten xedeari gaur egun egokitzen ez zaizkionak.\nEkitatearen printzipioari dagokionez, zabaldu egin da indarrean dagoen tarifa, eta tasa handiagoak dituzten tarte berriak sortu dira, bai likidazio-oinarri orokorrean, bai aurrezkiaren likidazio-oinarrian.\nGaitasun ekonomikoaren printzipioari dagokionez, tresna normatibo berriak eman behar zaizkio ekonomia-jardueren etekinen tributazioari, benetan lortutakoak baino sarrera gutxiago aitortzen baitira eta kengarriak ez diren gastuak ere sartzen baitira; hortaz, tresna horien bidez zaildu egin nahi da halako errentak ezkutatzea, eta iruzurraren aurkako neurriak ere ezarriko dira. Bada, helburu horiek guztiak lortzeko onesten da foru arau hau, zeinak hamalau titulu dituen, hogeita lau xedapen gehigarri, hogeita bi xedapen iragankor, xedapen indargabetzaile bat eta azken xedapen bi.\nI. titulua zergaren izaerari eta aplikazio-eremuari buruzkoa da. II. tituluan, «numerus clausus»ak ezartzen dira hainbat izaeratako iturriren ondoriozko errententzat. Izan ere, nahiz eta errentok gaitasun ekonomikoaren benetako indizea eta zergaren zerga-egitatearen parte izan, zerga honetan tributatzetik salbuetsi dira orain arte, politika fiskaleko hainbat arrazoi direla medio.\nHorrenbestez, arautegi berriak mantendu egingo du osorik salbuetsita dauden errenten katalogoa: batzuk, gizartean duten islagatik (esaterako, sari bereziak, beka publikoak edo laguntza publikoak); beste batzuk, kalte-ordain izaera izateagatik (berbarako, ordainketa bakarreko modalitatean jasotako langabezia-prestazioak eta administrazio publikoek ordaindutako kalte-ordainak). Halakoek ez dute, beraz, zerga-betebeharrik izango. Bada, errenta horiekin batera, legegileak sendotu egin du zenbateko batera arte salbuetsita egongo diren errenten zerrenda; zenbateko horretatik aurrera, baina, gaindikina zergapetuko da. Hala egin du, adibidez, justizia sozialagatik eta tributu-karga banatzeagatik, orain arte errenta salbuetsi osotzat jo diren langileak kaleratu eta kargugabetzegatik ematen diren kalte-ordainekin. Ondorioz, haien zenbateko salbuetsia ezingo da 180.000 euro baino handiagoa izan.\nErrenta salbuetsien arloan sartzen den berrikuntzarik handiena iruzurraren aurka borrokatzeko helburu iraunkorrari lotuta dago, borroka horren ardatzean, beste tresna batzuen artean, Zerga Administrazioak zergadunaren gaitasun ekonomikoari buruz duen informazio kopurua baitago. Informazio horrek, hain zuzen ere, edozein kontzepturengatik eta edozein administrazio publiko edo entitatetatik jasotzen diren errenta guztiak hartu behar ditu aintzat, bai eta zergadunari eragiten dioten eta haren tributatzeko betebeharra modulatzen duten inguruabar pertsonal eta patrimonialak ere, tributuak direla-eta haiei ematen zaien tratamendua edozein dela ere. Horretarako, foru arau honek, bere azken zatian, administrazio publikoeiinformazioa emateko betebehar berriak ezartzen dizkie edozein motatako diru-laguntza edo errentak -salbuetsiak edo ez- ordaintzen dituzten entitateei, eta informazioa emateko eredu tributario bat erabiliz beteko dute betebehar hori. Zerga Administrazioak, horrela, zergadunak lortzen dituen errenta guztien gaineko informazioa izango du eskura, eta, horri esker, errazago egingo zaio beste administrazio publikoekin batera borrokatzea laguntza eta diru-laguntza jakin batzuk iruzurrez jasotzen dituzten pertsonen kontra.\nIII. titulua zergadunei buruzkoa da eta IV. titulua, luzeena, berriz, zerga-oinarriari buruzkoa. Eta zerga-oinarriaren barruan zehazten dira hauei buruzko zehaztapenak: arau orokorrak, lan-etekinak, eko-nomia-jarduerenak, kapitalaren lan-etekinak, ondare-irabazi eta -gale-rak, errenten egozpen eta esleipena, errentak zein ekitaldiri egotzi behar zaizkion, baloratzeko erregela bereziak, errenta motak eta errenten konpentsazioa.\nEtekin irregularren arloan, goitik behera berrikusten da etekinok integratzeko sistema: integrazio murrizturako egungo portzentajeak mantentzen dira, baina 300.000 euroko muga kuantitatiboa ezartzen da.\nEkonomia-jardueren etekinei dagokienez, burutu egin da Bizkaiko Lurralde Historikoko araudian orain dela 10 urte baino gehiago hasitako bidea, alegia, zenbatespen objektiboko metodoaren aplikazio-eremua aldian-aldian murriztekoa, pertsona fisikoak diren enpresaburuen tributazioa haien jardueraren benetako etekinera hurbiltzearren. Horrenbestez, indargabetu egingo da metodo hori, eta halako ekonomia-jardueren etekina, 2014ko urtarrilaren 1etik aurrera, zuzeneko zenbatespenaren metodoa erabiliz zehaztuko da, modalitate arruntean eta erraztuan. Gainera, eremu horretan, bermatu egin behar da benetan lortutako sarreren zenbatekoa aitortu dadila eta aitorpenetan ez dadila sartu kengarria ez den gasturik, gaitasun ekonomikoaren printzipioaren arabera. Horretarako, baina, tresna normatibo berriak eman behar zaizkio Zerga Administrazioari, errentak ezkutatzea zailtzearren, eta iruzurraren aurkako neurriak ere ezarri behar dira.\nHori dela eta, foru arau honek tresna berri bat jasotzen du, zeinak balioko duen ekonomia-jarduerak egiten dituzten zergadunek beren betebehar formalak konplitu ditzaten: eragiketa ekonomikoen erregistro-liburu bat egin beharko dute, zeina komuna den Pertsona Fisikoen Errentaren gaineko Zergarako eta Balio Erantsiaren gaineko Zergarako. Erregistro-liburu berri horrek ordezkatu egingo ditu orain arte zeuden erregistro-liburuak, eta, hari, esker zehatzago ezagutu ahal izango dira halako zergadunen sarrera eta gastuak, eta funtsezko oinarria izango da, beraz, zerga-betebeharra kuantifikatzeko.\nOrobat azpimarratu behar da aldatu egin direla higiezinen errentamendu edo salerosketa ekonomia-jardueratzat jotzeko irizpideak. Aurrerantzean, orain arte bezala, beharrezkoa izango da gutxienez pertsona bat kontratatuta izatea, lanaldi osoan eta dedikazio esklusiboarekin, baina, hemendik aurrera, ez dira halako pertsonatzat hartuko zergadunaren ezkontidea, izatezko bikotekidea, ondorengoak, aurrekoak edo bigarren mailara arteko alboko ahaideak, ez eta zergadunari lotutzat jotzen diren pertsonak ere. Aurrekoa osatzeko eta horrelako jarduerak gaur egungo egoera profesionalean nola egiten diren aintzat hartuta, aurrerantzean ez da bete beharko jarduera horren kudeaketa hartarako modu esklusiboan erabiltzen den lokal batean egiteko betebeharra: kendu egingo da betebehar hori.\nKapitalaren etekinei dagokienez, etxebizitzen azpierrentamendua-ren tratamendua parekatu egiten da etxebizitzen errentamenduak duenarekin, eta 1994ko azaroaren 24ko 29/1994 Legeko 2. artikuluan xedatutakoaren arabera joko dira halakotzat. Gastu kengarriak muga izango du, azpierrentamendutik datozen etekinen %20, hain zuzen, eta, horrela, mugatu egingo da etekin negatiboa edo zero etekina sortzeko zegoen aukera, kasu batzuetan fiktizioa ere bazena.\nAurrekoa osatzeko, kostubidearen presuntzioa ezarri da Zerga Administrazioak jasota duenerako zergadunaren titulartasuneko higiezinak errentamenduan laga direla eta ez dela inolako etekinik konputatu. Presuntzio hori higiezinaren balorazioaren %5 izango da, baina 2014ko eta 2015eko ekitaldietarako, modu iragankorrean, %10 izango da, Ondarearen gaineko zergari buruzko Foru Arauan ezarritakoarekin bat.\nZergaren zerga-oinarriko murrizketen arauketan ere zenbait aldaketa egin dira. Gizarte-aurreikuspenaren arloan, oro har, 5.000 euroko muga ezarri zaie ekarpen indibidualei, eta kendu egin da integrazio-portzentaje murriztua 5 urtean behin aplikatzeko aukera, hala kontingentziak gertatzeagatik hartukizunak jasotzen direnean nola aurreikuspen-sistemetako eskubide ekonomikoak erreskatatzen direnean.\nSistema ixteko tresna moduan, tributuen arloko logika jasotzen duen prebentzio bat ezartzen da, eta, haren bidez, mugatu egiten da zerga-oinarri orokorreko murrizketen tratamendua, zergaldi batean aldi berean daudenean gizarte-aurreikuspeneko erakundeei egiten zaizkien ekarpenak, batetik, eta erretiro kontingentziaren edo erreskateen ondorioz kapital gisa jasotzen diren prestazioak, bestetik. Salbuespen izango dira, dena dela, enplegu-planei eta desgaitasuna duten pertsonen gizarte-aurreikuspeneko tresnei egindako ekarpenak.\nVI. tituluan, kuota osoari buruzkoan, aldaketa funtsezko bat egiten da. Horrela, aurreko arauketan kenkari orokor bat zegoen, likidazio-oinarri orokorrean tarte salbuetsia kentzeak zituen ondorioak leuntzen zituena. Arauketa berrian, ostera, likidazio-oinarri orokorreko konpentsazio horren ordez kopuru bereko gutxitzea egingo da kuotan, neurri hori zergaren likidazio-oinarri orokorrari dagokion tarifa aplikatzen duten zergadunei zuzenduta egon behar baita, eta ez aurrezkiaren likidazio-oinarriari dagokiona aplikatzen dutenei. Hori dela eta, kuota oso orokorra gutxitu baino ez da egingo, baina, hori aplikatzearen ondorioz kuota ezin da negatiboa izan.\nEkitateagatik, zabaldu egingo da indarrean dagoen tarifa, eta tarte berriak jarriko dira tasa altuenetan, hala, likidazio-oinarri orokorrean, 92.310 eurotik aurrera, tasa marjinal altuena %49 izango da, 179.460 eurotik aurrera; eta berriro diseinatu da aurrezkiaren likidazio-oinarria, zeinak %25eko tributazioa ezarriko duen 30.000 eurotik aurrera.\nVII. titulua kuota likidoari eta kenkariei buruzkoa da: familiarrak eta pertsonalak, desgaitasuna duten pertsonen ondare babestuari egindako ekarpenena, ohiko etxebizitzarena, ekonomia-jarduerak sustatzeko kenkariak, dohaintzenak eta beste batzuk. Kenkari pertsonalei dagokienez, mugatu egiten da adinagatik egiten zena, eta 30.000 euro baino txikiagoak diren errentak dituzten zergadunei bakarrik aplikatuko zaie. Pertsonen desgaitasun edo mendetasunagatik dagoen kenkariari dagokionez, pertsona horrekin batera bizitzeko betebeharra ezartzen da, logikoa denez. Dena dela, kenkarirako eskubidea ematen duten pertsonak egoitzetan bizi badira, kenkaria mailarik gertueneko ondorengoek egingo dute, baldin eta, agiriak aurkeztuta, frogaturik uzten badute ahaidearen egoitzako egonaldi-gastuak eurek ordaindu dituztela.\nEtxebizitzarako dauden kenkarietan, murriztu egiten da etxebizitza eskuratzen denean dagoen zerga-pizgarriaren intentsitatea. Horrela, oro har, ohiko etxebizitza errentan hartzeagatik dagoen kenkaria %20 izango da aurrerantzean ere, zergaldian ordaindutako zenbatekoen gainean, urteko 1.600 euroko mugarekin. Eskuraketaren kasuan, berriz, urteko 1.530 euroko muga ezarriko zaie orain etxebizitzan ekitaldian zehar inbertitutako zenbatekoei eta zergaldian ordaindutako interesei. Gazteen eta familia ugarien kasuetan mantendu egingo da pizgarriok modu azeleratuan aplikatzeko dagoen tratamendua, baina gutxitu egingo da, aldi berean, eskuraketaren kasuan duten urteko intentsitatea.\nKenkarien atala amaitzeko, mugatu egiten dira langileek enpresan parte hartzeagatik dagoen kenkaria, dohaintzen ondoriozko kenkaria eta langileen sindikatuei ordaindutako kuotengatik eta alderdi politikoei emaniko kuota eta ekarpenengatik dauden kenkariak; orobat, aurreko araudiak biltzen dituen zerga-onuren eraginkortasuna handitzearren, kendu egiten da ekonomia-jarduera berrien hasieran inbertitzeko kreditu-entitateetan egindako gordailuek zuten kenkaria.\nEgungo koiuntura ekonomikoa ikusita, pizgarri fiskal berritzaile bi sartuko dira araudian. Batetik, kultura ekintzailea sustatu eta norberaren kontura lan egitea bultzatzearren, murrizketa bat ezarriko da ekonomia-jardueren etekinetan, halako jarduerak mozkinak izanik egiten diren lehenengo urte bietan, gehienez ere bost urteko epean jarduera ekintzailea hasten denetik. Bestetik, enplegua eta balio erantsia sortzeko gai diren enpresa-proiektuak gara daitezela bultzatzeko eta enpresa sortu berriek pertsona fisikoen funts propioak erakarri ahal izan ditzaten, %20ko kenkaria ezarriko da hurbileko inbertsoreentzat, edo «business angel» deritzonarentzat.\nNegoziatzeko onartuta dauden baloreen ondoriozko ondare-irabaziei aplikagarri zaien erregimenari dagokionez, haientzako tratamendu berritzailea jaso da xedapen gehigarri batean, zeinaren bidez baloreok eskualdatzen dituzten zergadunek aukeratu dezakete edo baloreon eskualdaketaren ondoriozko ondare-irabazia kalkulatzeko dagoen araubide orokorra aplikatzea, edo eskualdaketa-balioaren gaineko %3ko karga berezia aplikatzea. Hala egin dezakete baldin eta balio hori 10.000 euro baino txikiagoa bada zergaldi bakoitzean eskualdatutako balore guztiei dagokienez. Aukera horren bidez, burtsan transakzio txikiak egiten dituzten zergadunek modu errazean likidatu ahal izango dute zerga, batetik, eta, bestetik, Zerga Administrazioak beste tresna bat izango du zergaren kudeaketa ere errazago egiteko.\nX. titulua baterako tributazioaren ingurukoa da, eta berritasun azpimarragarri bat jasotzen du, zeinak mugatu egiten dituen modalitate horretan tributatzeko aukerak. Atzemandako zenbait portaerak erakusten dute hautsi egiten dela aukera horrek atzean zuen espiritua; hortaz, kautela bat ezartzen da, zeinak ezinezko egiten duen modalitate horretan tributatzea gurasoek elkarrekin bizitzen jarraitzen badute, nahiz eta legezko banantzea gertatu edo ebazpen judizialaren bidez adierazi ez dagoela haien arteko loturarik.\nAzkenik, eta xedapen iragankorrei dagokienez, azpimarratu behar da zenbait neurri ezartzen direla orain indargabetuko den 6/2006 Foru Arauan jasotako erregulazio jakin batzuen babesean sortutako egoerak babesteko. Horrela, trantsizio-neurriak onartu dira aldatu diren zenbait tributu-tratamendutan, eta haien artean hauek nabarmendu behar dira: 2014ko zergaldiaren aurreko zergaldietan murriztu gabe dauden gizarte-aurreikuspeneko sistemei egindako ekarpenen gaindikinei dagokien tributu-tratamendua eta etekin irregularrak integratzeko finkatu diren portzentaje berriak. Halaber, ekonomia-jardueren hasieran inbertitzeko kreditu-erakundeetan jarritako gordailuek duten kenkariaren araubide iragankorra azpimarratu behar da, zeinak babestu egin gura dituen foru arau hau indarrean jarri aurretik halako ekarpenak egin dituzten zergadunak.\nBizkaiko Kondaira Lurraldeko Foru Erakundeen Hautapen, Antolaketa, Erregimen eta Funtzionamenduari buruzko 1987ko otsailaren 13ko 3/1987 Foru Arauko 55. artikuluko 1. eta 3. zenbakietan xedatutakoa betetzeko, memoria ekonomikoari buruzko txostena eta genero-eraginaren ebaluazioari buruzko txostena doaz foru arau honekin batera.\nZERGAREN IZAERA ETA APLIKAZIO-EREMUA\nPertsona Fisikoen Errentaren gaineko Zerga zuzeneko tributu bat da, izaera pertsonal eta subjektiboa duena eta pertsona fisikoen errentak kargatzen dituena, foru arau honetan xedatutako eran.\nForu arau honetan xedatutakoa Pertsona Fisikoen Errentaren gaineko Zergaren honako zergapeko hauei aplikatuko zaie:\n1. Zergadun gisa:\na) Hurrengo artikuluan xedatzen denaren arabera, beren ohiko egoitza Bizkaian duten pertsona fisikoei.\nFamilia-unitatea osatzen duten kideek ohiko egoitza lurralde ezberdinetan dutenean, eta batera tributatzeko asmoa dutenean, foru arau honetako 97. artikuluan xedatzen denarekin bat, Bizkaiko Foru Aldundiari tributatuko diote, baldin eta familia-unitate horretan likidazio-oinarri handiena duen kideak ohiko bizilekua lurralde honetan badu. Likidazio-oinarri handiena kalkulatzeko, berez dagokien arautegia aplikatuko zaie Bizkaiko egoiliar ez diren zergadunei.\nb) Foru arau honetako 4. artikuluko 1. eta 2. zenbakietan ezarritakoaren arabera ohiko egoitza atzerrian duten pertsona fisikoei, artikulu horretan jasotako eran.\n2. Konturako ordainketak egitera behartutako gisa, Pertsona Fisikoen Errentaren gaineko Zergagatik atxikipenak eta konturako sarrerak egitera behartuta daudenei, baldin eta konturako ordainketa horien zenbatekoak Bizkaiko Foru Aldundian ordaindu behar badira Ekonomia Ituneko 7.etik 11.era arteko artikuluetan xedatutakoarekin bat etorriz.\nAurreko lerroaldean xedatutakoa gorabehera, atxikipenak eta konturako sarrerak administrazio-kontseiluetako, haien ordezko batzordeetako eta beste ordezkaritza-organoetako administratzaile eta kideek jasotako ordainsarien gainean egiten direnean, etekinak edozein motatako entitateen funts propioetan parte hartzeagatik lortzen direnean, eta, orobat, interesak eta gainerako kontraprestazioak obligazioetatik eta antzeko tituluetatik datozenean, foru arau honetan xedatutakoa aplikatuko da, baldin eta entitate ordaintzaileari Sozietateen gaineko Zergaren Bizkaiko araudia aplikagarri bazaio.\n3. artikulua. Ohiko egoitza.\n1. Subjektu pasiboak ohiko egoitza Bizkaiko Lurralde Historikoan duela ulertuko da honako erregela hauek betetzen baditu, hurrenez hurren:\n1. Zergaldiko egun gehienak Euskal Autonomia Erkidegoan ematen baditu, eta Bizkaian egindako egun kopurua handiagoa denean Euskal Autonomia Erkidegoko beste bi lurralde historikoetako bakoitzean egindakoa baino.\nLurralde jakin batean zenbat denbora eman den zehazteko, konputagarriak izango dira kanpoan eman diren aldi baterako egonaldiak, salbu eta zergadunak frogatzen badu zerga-egoitza beste herrialde batean duela. Zerga-egoitza paradisu fiskaltzat hartzen diren herrialde edo lurraldeetako batean dagoenean, Zerga Administrazioak galdatu ahal izango du urte naturaleko 183 egun han eman direla frogatzeko. Bestelakorik frogatzen ez bada, pertsona fisiko bat Bizkaian bizi dela joko da pertsona horren ohiko egoitza lurralde honetan dagoenean.\n2. Interesen gune nagusia Bizkaian badu. Zergadun batek bere interesen gune nagusia Bizkaian duela ulertuko da, zerga-oinarriaren zatirik handiena Euskal Autonomia Erkidegoan lortzen duenean eta, gainera, Bizkaian lortutako zerga-oinarriaren zatia handiagoa denean beste lurralde historikoetako bakoitzean lortutakoa baino. Dena dela, ondorio bietarako, irizpide horretatik kanpo geratuko dira kapital higigarriaren errentak nahiz ondare-irabaziak eta egotzitako zerga-oinarriak.\n3. Zerga honen ondorioetarako aitortutako azken egoitza Bizkaian dagoenean.\nLehenengo erregela aplikatuta ere ezinezkoa gertatzen bada zergadunaren ohiko egoitza zein lurraldetan -erkidean edo foralean- dagoen zehaztea, bigarren erregela aplikatuko da. Lehen eta bigarren erregeletan xedatutakoa aplikatu ondoren gauza bera gertatzen bada, hirugarren erregela aplikatuko da.\n2. Espainiako lurraldean egoiliar diren pertsona fisikoek ez badute bertan ematen 183 egun baino gehiago urte naturalaren barruan, Euskal Autonomia Erkidegoko egoiliartzat hartuko dira, baldin eta beren enpresa- edo lanbide-jardueren edo interes ekonomikoen gune nagusia edo basea lurralde horretan kokatzen bada.\nAurreko lerroaldean jasotakoaren arabera pertsona fisikoen ohiko egoitza Euskal Autonomia Erkidegoan dagoenean, pertsona horiek Bizkaian bizi direla joko da, baldin eta beren enpresa- edo lanbide-jardueren edo interes ekonomikoen gune nagusia edo basea lurralde horretan kokatzen bada.\n3. Pertsona fisiko bat Espainiako lurraldean egoiliarra dela uste bada, haren ezkontidearen -legez bereizita ez badago- eta haren mendeko seme-alaba adingabeen ohiko egoitza Bizkaian dagoelako, pertsona fisiko horren ohiko egoitza Bizkaian dagoela ulertuko da. Presuntzio horren aurka kontrako froga aurkez daiteke.\n4. Ohiko egoitza aldatzen denean, honako irizpide hauek izango dira kontuan:\na) Bizkaian bizi den zergadunak ohiko egoitza beste lurralde batera (komun edo foralera) aldatzen badu, edo ohiko egoitza beste lurralde batean (komun edo foralean) izanik bere ohiko egoitza Bizkaira aldatzen badu, zerga-betebeharrak egoitza berriaren arabera beteko ditu aurrerantzean, egoitza berri hori lotura-puntua baldin bada.\nHorrezaz gain, hurrengo b) letran ezarritakoa dela-eta, uste bada egoitza ez dela lekuz aldatu, zergadunek beren ohiko egoitza dagoen tokiko Zerga Administrazioari aurkeztuko dizkiote aitorpenak, eta berandutze-interesak ere gehitu beharko dituzte. b) Egoitza aldatzearen helburu nagusia zerga gutxiago ordaintzea baldin bada, aldaketa\nhoriek ez dute ondoriorik edukiko.\nEgoitza berrian egiten diren egonaldiak gutxienez eta etenik gabe hiru urtetik gorakoak direnean ulertuko da bizileku aldaketa egon dela.Ordea, honako inguruabar hauek gertatzen direnean, ez da egoitza aldaketarik egongo:\n1. Egoitza aldatzen den urtean edo hurrengoan, zerga honen zerga-oinarria aldaketaren aurreko urtean izandako zerga-oinarria baino %50 handiagoa izatea, gutxienez.\nFamilia-unitatea osatzen duten pertsona fisikoek tributazio modu ezberdinak (banakakoa edo baterakoa) aukeratu badituzte aurreko lerroaldean aipatzen diren urteetan, tributazio moduak homogeneizatu egingo dira lerroalde horretan aipatzen diren oinarriak alderatzeko, eta, horretarako, behar diren indibidualizazio-arauak aplikatuko dira.\n2. Egoera hori gertatzen den urtean, zerga honen ondoriozko benetako tributazioa aldaketa egin aurreko lurraldean aplikatu beharreko araudiarekin gertatuko litzatekeen tributazio efektiboa baino txikiagoa izatea.\n3. Ohiko egoitza berriz ere hasierako lurraldean edukitzea a) letran azaldutako egoera sortzen den urtearen hurrengoan, edo honen hurrengoan.\n5. Espainiako Estatuak parte hartzen duen nazioarteko tratatuetatik eratorritako arau bereziak aplikatu behar ez direnean, ohiko egoitza Bizkaian duten atzerritarrak ez dira zergaduntzat joko -elkarrekikotasuna dela bide-, baldin eta inguruabar hori foru arau honetako hurrengo artikuluan jasotzen diren kasuetako baten ondorio bada.\n4. artikulua. Zergak ordaintzeko betebeharraren kasu bereziak.\n1. Foru arau hau aplikatuko zaie nazionalitate espainiarra duten pertsonei, haien ezkontideei -legez bereizita ez badaude- eta haren mendeko seme-alaba adingabeei, baldin eta, zerga honen Bizkaiko araudiaren mende lotuta egonik, ohiko egoitza atzerrira aldatzen badute honako arrazoi hauek direla bide:\na) Espainiako ordezkaritza diplomatikoetako kideak, barne hartuta bai ordezkaritzako burua bai eta diplomazia-langileak, administrariak, teknikariak edo zerbitzuetako langileak ere.\nb) Espainiako bulego kontsularretako kideak, barne hartuta bai bulegoburu dena bai eta haiei atxikitako funtzionarioak nahiz zerbitzuko langileak. Ez dira aurreko horien artean sartzen ohorezko kontsulordeak, ohorezko kontsul-agenteak edo haien menpeko langileak.\nc) Espainiako Estatuko kargu edo enplegu ofizialen titular direnak, nazioarteko erakundeen aurrean kreditatutako delegazio eta ordezkaritza iraunkorretako partaide gisa aritzen direnean edo atzerrian dauden delegazio edo misioetan begirale lana egiten dutenean.\nd) Atzerrian izaera diplomatiko edo kontsularrik gabeko kargu edo enplegu ofizial bat betetzen duten funtzionario aktiboak.\ne) Euskal Autonomia Erkidegoko Administrazioarentzat lan egiten duten funtzionarioak edo kontratupeko langileak, Euskal Autonomia Erkidegoak atzerrian dituen bulegoetara bidali badituzte.\n2. Aurreko zenbakian ezarritakoa ez da aplikatuko honako kasu hauetan:\na) Zenbaki horretan aipatzen diren pertsonak jardunean dauden funtzionario publikoak ez direnean edo kargu edo enplegu ofizialik ez dutenean, eta aurreko zenbaki horretan aipatutako baldintzetako edozein bete baino lehen ohiko egoitza atzerrian dutenean. b) Legez bereizita ez dauden ezkontideak edo adingabeko seme-alabak izanez gero,\nohiko egoitza atzerrian dutenean, ezkontideetako batek -ama zein aita izan- aurreko 1. zenbakian zerrendatutako baldintzak bete baino lehenago.\n3. Espainiako lurraldera etxez aldatu eta zerga-egoitza Bizkaian kokatzen duten pertsona fisikoek aukera izango dute, Pertsona Fisikoen Errentaren gaineko Zergaren zergadun izateari utzi ez eta Ez-egoiliarren Errentaren gaineko Zergagatik tributatzeko, egoitza aldatzen den zergaldian eta hurrengo bostetan. Horretarako, erregelamendu bidez ezarritako honako baldintza hauek bete beharko dituzte:\na) Bereziki kualifikatutako lanak egiteko etortzea Espainiako lurraldera, baldin eta lan horiek, zuzenean eta nagusiki, ikerketa- eta garapen-jarduerarekin lotuta badaude. Ondorio horietarako, ikerketa eta garapen kontzeptuak Sozietateen gaineko Zergari buruzko Foru Arauan definitutakoak dira.\nb) Espainiako lurraldera etorri aurreko lehen hamar urteetan Espainian egoiliarrak ez izatea.\nc) Toki-aldaketa hori lan-kontratu baten ondorioz gertatzea. Baldintza hori betetzen dela ulertuko da Espainiako enplegu-emaile batekin lan-harreman bat, arrunta zein berezia, nahiz harreman estatutario bat hasten denean, edo toki-aldaketa enplegu-emaileak agintzen duenean eta enplegu-emaileak toki-aldaketaren gutuna egiten duenean, eta zergadunak lortzen dituen errentak Espainiako lurraldean kokatutako establezimendu iraunkorraren bitartez lortutakotzat kalifikatzerik ez dagoenean.\nd) Lanak benetan Espainian egitea. Baldintza hori betetzen dela ulertuko da, lanen zati bat atzerrian egina izan arren, betiere lan horiei dagozkien ordainsarien batura urte natural bakoitzean jasotako lan-kontraprestazio guztien %15etik gorakoa ez bada. Ez da kontuan hartuko Ez-egoiliarren Errentaren gaineko Zergari buruzko Legearen testu bategineko 13.1.c) artikuluan jasotakoaren arabera ordainsari horiek Espainiako lurraldean lortutako errentatzat hartzen diren ala ez. Lan-kontratuan ezarritakoa delaeta, zergadunak funtzio batzuk hartzen baditu bere gain taldeko beste enpresa batean -Merkataritzako Kodeak 42. artikuluan jasotako eran-, Espainiako lurraldetik kanpo, gorago aipatutako muga %30 izango da.\nAtzerrian egindako lanengatik jasotako berariazko ordainsarien zenbatekoa frogatzerik ez dagoenean, langileak atzerrian benetan eman duen egun kopurua hartuko da kontuan lan horiei dagokien ordainsaria kalkulatzeko.\ne) Lan horiek egitea edo egoitza Espainian duen enpresa edo entitate batentzat, edo, bestela, Espainiako lurraldean egoiliarra ez den entitate batek bertan kokatua duen establezimendu iraunkor batentzat. Baldintza hori betetzen dela ulertuko da zerbitzu horien onuradunak honako hauek direnean: egoitza Espainian duen enpresa edo entitate bat, edo, bestela, Espainiako lurraldean egoiliarra ez den entitate batek bertan kokatua duen establezimendu iraunkorra. Toki-aldaketa enpresa-talde baten barruan gertatu bada, Merkataritzako Kodeak 42. artikuluan ezarritakoaren arabera, eta ondorio hauetarako bakar-bakarrik, beharrezkoa izango da langilea egoitza Espainian duen taldeko enpresak kontratatzea edo Espainiako lurraldera egin beharreko toki-aldaketa enplegu-emaileak agintzea.\nf) Lan-harreman horretatik eratortzen diren lan-etekinak ez egotea salbuetsita Ez-egoiliarren Errentaren gaineko Zergan.\nEz-egoiliarren Errentaren gaineko Zergan tributatzea aukeratzen duten zergadunek betebehar erreala izango dute Ondarearen gaineko Zergan.\n5. artikulua. Tratatuak eta hitzarmenak .\nForu arau honetan ezarritakoaren kalterik gabe, indarrean jarraituko du Espainiako barne-ordenamenduaren parte diren nazioarteko tratatu eta hitzarmenetan xedatutakoak.\n6. artikulua. Zerga-egitatea.\n1. Zergadunak errenta bat lortzea hartzen da zerga-egitatetzat, errenta hori non sortu den eta ordaintzailearen egoitza non dagoen kontuan izan gabe.\nForu arau bidez ezartzen diren errenta-egozpenak ere errenta lortzetzat joko dira. 2. Hauek hartuko dira zergadunaren errentatzat:\na) Lanaren etekinak.\nc) Kapitalaren etekinak. d) Ondare-irabazi eta -galerak.\ne) Foru arau bidez ezartzen diren errenta-egozpenak.\n3. Zerga-oinarria zehaztu eta zerga kalkulatzeko, bi motatakoa izango da errenta: orokorra eta aurrezkiarena.\n7. artikulua. Errenten zenbatespena.\nLana eta zerbitzuak egitea nahiz ondasun eta eskubideak lagatzea ordaindutzat joko dira, foru arau honetan ezarritako eran.\n8. artikulua. Zerga honen mende ez dauden errentak.\nOinordetza eta Dohaintzen gaineko Zergaren mendeko errentak ez dira zerga honen mendekoak izango.\n9. artikulua. Errenta salbuetsiak.\nHonako errenta hauek salbuetsita egongo dira:\n1. Epailearen erabakia dela bide, mantenurako urteko gisa gurasoengandik jasotakoak. Tratamendu bera izango dute Mantenuaren Ordainketa Bermatzeko Funtsetik jasotako kopuruek. Funts hori abenduaren 7ko 1618/2007 Errege Dekretuan arautu zen, Mantenuaren Ordainketa Bermatzeko Funtsaren antolaera eta funtzionamenduari buruzkoan.\n2. Terrorismo-ekintzen ondorioz jasotako prestazio publikoak.\n3. Ezintasun iraunkor absolutuagatik edo baliaezintasun handiagatik Gizarte Segurantzak edo haren ordezko erakundeek zergadunei onartzen dizkieten prestazioak, eta 55 urtetik gorakoek ezintasun iraunkor osoagatik jasotzen dituztenak.\nEzintasun iraunkor osoa dagoenean, salbuespena ezin aplikatu izango zaie foru arau honen 18.a) artikuluan jasotzen ez diren lanaren etekinak jasotzen dituzten zergadunei edo ekonomia-jardueren etekinak jasotzen dituztenei. Bateraezintasun hori ez da aplikatuko prestazioa lehenengoz jasotzen den zergaldian.\nEra berean, aurreko lerroaldeetan aipatutako egoera berdin-berdinengatik jasotzen direnean, salbuetsita egongo dira honako prestazio hauek:\n- Gizarte Segurantzaren Norberaren Konturako Langile edo Autonomoen Gizarte Segurantzako Araubide Berezian ez dauden profesionalei Gizarte Segurantzaren araubide berezi horren hautabide gisa ari diren gizarte-aurreikuspeneko mutualitateek aitortutako prestazioak.\n- Borondatezko gizarte-aurreikuspeneko erakundeek kooperatibetako bazkideei aitortutako prestazioak.\nAurreko lerroaldean ezarritako bi kasuetan, hau izango da salbuetsitako zenbatekoaren muga: Gizarte Segurantzak kasuan kasuko kontzeptu gisa gehienez ere aitortzen duen prestazioaren zenbatekoa. Soberakinak lan-etekin moduan tributatuko du, eta Gizarte Segurantzaren prestazioak eta borondatezko gizarte-aurreikuspeneko mutualitate edo erakundeenak aldi berean jaso direnean, soberakina azken horien prestazioetan gertatu dela ulertuko da.\n4. Klase pasiboen erregimenean ezgaitasun edo ezintasun iraunkorragatik jasotako pentsioak, baldin eta haien arrazoia izan den lesio edo gaixotasunak pentsioaren jasotzailea erabat ezgaitzen badu edozein lanbidetan jarduteko.\n5. Langilea kaleratu edo kargugabetzeagatik ematen diren kalte-ordainak, Langileen Estatutuan, hura garatzeko araudietan edo, halakorik balego, epaiak betearazteko araudian nahitaezko izaeraz ezarritako kopuruetan; hitzarmen, itun edo kontratuetan finkatutako kalte-ordaina ezingo da nahitaezko izaeraz ezarritako kalte-ordaintzat hartu. Era berean, Euskadiko Kooperatibei buruzko ekainaren 24ko 4/1993 Legeak 103 artikuluan ezarritakoa aplikatuz bazkideak kooperatiba uzteagatik jasotzen dituen kalte-ordainak ere salbuetsita egongo dira; lan-araudiak Langileen Estatutuko 52. artikuluaren c) letran aipatzen den kargugabetze kasuetarako nahitaezko izaeraz ezartzen duen zenbateko bera dago salbuetsita.\nZenbaki honetan ezartzen den kalte-ordain salbuetsia 180.000 euro izango da, gehienez. 6. Legez edo epai bidez onartzen den zenbatekoan salbuetsiko dira pertsonei eragindako\nkalte fisiko, psikiko edo moralengatik erantzukizun zibilaren ondorioz ematen diren kalte-ordainak.\n7. Aurreko zenbakian adierazitako kalte berdinengatik aseguru-kontratuen bidez jasotzen diren zenbatekoak, 150.000 euroko mugarekin. Diru kopuru hori 200.000 eurora handituko da, lesioak kalte-ordainaren jasotzailea gaitasunik gabe uzten badu edozein lan edo jardueratarako. Horrez gain, kopurua 300.000 euro izango da, baldin eta jasotzaileak beste norbaiten laguntza behar badu eguneroko jarduera oinarrizkoenak egiteko.\n8. Literatur, arte edo zientzia sariak edo giza eskubideen defentsari eta sustapenari lotutako sariak, erregelamendu bidez zehazten diren baldintzetan.\n9. Beka publikoak, irabazi-asmorik gabeko erakundeek emandako bekak eta Aurrezki-kutxa eta banku-fundazioei buruzko 2013ko abenduaren 27ko 26/2013 Legeko II. tituluan arautzen diren banku-fundazioek beren gizarte- ekintzaren barruan emandako bekak, betiere Espainian nahiz atzerrian hezkuntza-sistemaren maila eta gradu guztietan (unibertsitateko hirugarren zikloraino) ikasketak egiteko jasotzen badira. Irabazi-asmorik gabeko erakundeen kasuan, baina, haien bekak salbuetsita daude irabazi- asmorik gabeko erakundeen zerga-araubideari eta mezenasgorako zerga pizgarriei buruzko araudia aplikagarri zaienean.\nHonako hauek ere salbuetsita egongo dira: Batetik, administrazio publikoek, irabazi-asmorik gabeko erakundeek eta aurreko paragrafoan aipatutako banku-fundazioek 2006ko urtarrilaren 27ko 63/2006 Errege Dekretuak definitzen duen alorreko ikerketetarako emandako bekak (errege-dekretu horrek ikertzaile bekadunaren Estatutua onartzen du); bestetik, erakunde horiek administrazio publikoetako funtzionarioei eta gainerako langileei nahiz unibertsitateetako irakasle eta ikertzaileei ikerketak egiteko emandakoak.\n10. Pertsonak etxean hartzeagatik erakunde publikoetatik jasotzen diren zenbatekoak.\n11. 1936-1939 bitarteko Gerra Zibilean edo haren ondorioz zauriak zein mutilazioak jasan zituzten pertsonen alde onartutako pentsioak, dela Estatuko Klase Pasiboen erregimenaren bitartez, dela horretarako egindako legeria bereziaren babesean.\n12. 2015eko urriaren 30eko 8/2015 Legegintzako Errege Dekretuak (Gizarte Segurantzari buruzko Lege Orokorraren Testu Bategina onartzekoak) II. tituluko X. eta XV. kapituluetan eta VI. tituluko I. kapituluan arautzen dituen familia- prestazioak, eta Gizarte Segurantzaren eta klase pasiboen erregimen publikoetatik jasotzen diren zurztasun pentsioak nahiz hartzeko pasiboak, eta hogeita bi urtetik beherako biloben eta anai-arreben alde edo lan orotarako ezgaituen alde onartutakoak.\nEra berean, salbuetsita daude Norberaren Konturako Langile edo Autonomoen Gizarte Segurantzako Araubide Berezian sartuta ez dauden profesionalei araubide berezi horren ordezko gisa jarduten diren gizarte-aurreikuspeneko mutualitateek onartzen dizkieten prestazioak eta, orobat, borondatezko gizarte-aurreikuspeneko erakundeek kooperatibetako bazkideei onartutakoak, betiere Gizarte Segurantzak aurreko lerroaldean zehazten dituen egoera berdinengatik jasotako prestazioak badira. Gizarte Segurantzak dagokion kontzeptuagatik onartzen duen gehieneko prestazioa izango da zenbateko salbuetsiaren muga. Soberakinak lan-etekin moduan tributatuko du, eta Gizarte Segurantzaren prestazioak eta borondatezko gizarte-aurreikuspeneko mutualitate edo erakundeenak aldi berean jaso direnean, soberakina azken horien prestazioetan gertatu dela ulertuko da. Salbuetsita daude, halaber, jaiotzagatik, erditze anizkoitzagatik, adopzioagatik, adopzio anizkoitzagatik, kargupeko seme-alabengatik eta zurztasunagatik jasotzen diren gainerako prestazio publikoak.\nEra berean, autonomia-erkidegoetatik edo toki-erakundeetatik jasotzen diren amatasun- eta aitatasun-prestazio publikoak ere salbuetsita daude.\n13. Dagokion entitate kudeatzaileak aitortutako langabezia- prestazioak 1985eko ekainaren 19ko 1044/1985 Errege Dekretuaren bidez ezarritako ordainketa bakarreko modalitatean jasotzen direnean, baldin eta jasotako zenbatekoak aipatutako errege-dekretuan ezarritako helburuetara bideratzen eta bertan aipatzen diren kasuetan ematen badira.\nZergaduna lan-sozietateetan edo lan elkartuko kooperatibetan sarturik badago edo ekarpen bat egin badu merkataritzako erakunde baten kapitalera, aurreko lerroaldean adierazi den salbuespena aplikatu ahal izateko ezinbestekoa izango da akzioari edo partaidetzari bost urtez eustea. Langile autonomoen kasuan, salbuespena aplikatu ahal izateko nahitaezkoa izango dute bost urteko epean ere jarduerarekin jarraitzea. Ez da beharrezkoa izango akzioari edo partaidetzari bost urtez eustea, baldin eta ezin bazaio eutsi enpresa likidatu egin delako lehiaketa prozedura baten ondorioz. Langile autonomoei ez zaie galdatuko epe hori betetzea, baldin eta epeari ezin bazaio eutsi Gizarte Segurantzaren Lege Orokorraren Testu Bategineko 331. artikuluko 1. zenbakiko a) letrako 1. eta 3. azpizenbakietan zehazten diren inguruabarren ondorioz (testu bategin hori 2015eko urriaren 30eko 8/2015 Legegintzako Errege Dekretuaren bidez onetsi zen). Erregelamendu bidez zehaztuko da zergadunak zer justifikazio dokumental aurkeztu behar duen ez-betetzearen arrazoiak justifikatzeko, eta, bereziki, zehaztuko da kontabilitateko zer agiri aurkeztu behar diren 331. artikuluko 1. zenbakiko a) letrako 1. azpizenbakian eskatzen den galera maila justifikatzeko. Orobat egongo dira salbuetsita borondatezko gizarte-aurreikuspeneko erakundeek kooperatiba deseginetako bazkide- langileei eta lan-bazkideei behin betiko birkokapenagatik aitortutako enplegurako laguntza ekonomikoak, baldin eta kooperatibak Norberaren Konturako Langile edo Autonomoen Gizarte Segurantzako Araubide Bereziari atxikita badaude eta laguntzak bazkideok behin betiko birkokatzen direneko kooperatiben kapital sozialaren aldeko ekarpenak egitera zuzentzen badira.\nAurreko paragrafoan ezarritako kasuetan, hau izango da salbuetsitako zenbatekoaren muga: Estatuko Enplegu Zerbitzu Publikoak kontzeptu hori dela-eta aitortzen duen gehieneko prestazioaren zenbatekoa. Soberakinak lan-etekin moduan tributatuko du.\n14. 1993ko maiatzaren 28ko 9/1993 Legegintzako Errege Dekretuan nahiz 2002ko ekainaren 5eko 14/2002 Legeko 5. artikuluan ezarritakoa betez jasotako gizarte-laguntzak (legegintzako errege-dekretu horren bidez, laguntzak eman zitzaizkien Osasun Sistema Publikoan egindako jarduketen ondorioz giza immunoeskasiaren birusak (GIB) erasandakoei; legearen bidez, berriz, gizarte-laguntzak ezarri ziren hemofilia edo sortzetiko beste koagulopatia batzuk dituzten pertsonentzat).\n15. Goi mailako kirolariei ematen zaizkien laguntza ekonomikoak, eskudun diren entitateek ezarritako prestaketa-programetara egokitutakoak direnean, erregelamendu bidez ezartzen diren baldintzetan.\n16. Nazioarteko bake-misioetan edo nazioarteko giza laguntzako misioetan parte hartzeagatik jasotzen diren aparteko ordainsariak eta prestazio publikoak, erregelamendu bidez ezartzen diren baldintzetan.\n17. Atzerrian egindako lanengatik jasotzen diren lan-etekinak, honako baldintza hauek betetzen badira:\n1. Lan horiek Espainian egoitzarik ez duen enpresa edo entitate batentzat edo atzerrian finkatutako establezimendu iraunkor batentzat egitea, erregelamendu bidez ezartzen diren baldintzetan. Bereziki, gertatzen bada lanak hartzen dituen entitateak lotura bat duela langilea enplegatu duen entitatearekin edo haren zerbitzuak jasotzen dituen enpresarekin, Sozietateen gaineko Zergari buruzko Foru Arauko 44.1 artikuluan aurreikusitako baldintzak bete beharko dira.\n2. Lanak egiten diren lurraldean zerga honen antzerako izaera edo izaera berdina duen zerga bat aplikatzea, eta herrialde edo lurralde hori paradisu fiskaltzat ez jotzea. Baldintza hori betetzat joko da, baldin eta lanak egin diren herrialdeak edo lurraldeak nazioarteko zergapetze bikoitza saihesteko hitzarmena badauka sinatuta Espainiarekin eta hitzarmen horrek informazioa trukatzeko klausula badu.\nAtzerrian emandako egunetan sortu diren ordainsariei aplikatuko zaie salbuespena: urtean 60.100 euro, gehienez.\nAtzerrian destinaturik dauden zergadunen kasuan, salbuespen hori bateraezina izango da Pertsona Fisikoen Errentaren gaineko Zergari buruzko Araudiak tributaziotik kanpo uzten dituen soberakinen araubidearekin, atzerrian jasotako errenten zenbatekoa edozein dela ere. Zergadunak soberakinen araubidea aplikatzea aukeratu ahal izango du, salbuespen honen ordez.\nBizkaiko Lurralde Historikoko Zergei buruzko Foru Arauko 117.3 artikuluan ezarritakoaren ondorioetarako, zergadunak adierazi behar du zer aplikatu nahi duen: salbuespen hau edo soberakinen araubidea; aukera hori aplikatu nahi den ekitaldiko autolikidazioa aurkezterakoan egin behar du adierazpen hori. Zergaldi baterako egindako aukera geroago aldatu ahal izango da, hain zuzen ere, zergaren aitorpena egiteko borondatezko epea amaitu arte edo Zerga Administrazioak behin-behineko likidazioa egin arte, behin-behineko likidazioa borondatezko epe hori amaitu aurretik gertatuz gero.\n18. Errenta positiboak, errentok agerian jartzeko arrazoia hauetako bat denean:\na) Europar Batasunaren nekazaritza-politikatik datozen laguntzak jasotzea, haien zergatia, betiere, honako hauetako bat bada: esnegintzari, mahastizaintzari nahiz madariaren, mertxikaren, nektarinaren, azukre-erremolatxaren eta azukre-kanaberaren laborantzari\nbehin betiko uztea, edo bananondoak, sagarrondoak, madariondoak, mertxikondoak eta nektarinondoak erauztea.\nb) Europar Batasunaren arrantza-politikatik datozen laguntzak jasotzea, haien zergatia, betiere, honako hauetako bat bada: arrantza-jarduera behin betiko uztea, itsasontzi baten arrantza-jarduera behin betiko geldiaraztea, edo itsasontzia eskuz aldatzea hirugarren herrialde batean sozietate mistoak eratzeko edo sozietate horiek eratu direlako.\nc) Arrantza-ontzi bat besterentzea, baldin eta eskuratzaileak, besterentze-datatik urtebeteko epea igarotakoan, hura zatitzeari ekiten badio eta arrantza-jarduera behin betiko geldiarazteko dagokion Erkidegoaren laguntza jasotzen badu.\nd) Laguntza publikoak jasotzea, sute, uholde edo hondoratzeengatik ondare-elementuetan izandako kalteak konpontzeko direnean.\ne) Errepideko garraio-jarduera uzteagatiko laguntzak jasotzea, baldin eta administrazio eskudunak laguntza horiek emateko arautegi erregulatzailean ezarritako baldintzak betetzen dituzten garraiolariei ordaindutakoak badira.\nf) Abereak nahitaez hiltzeagatik kalte-ordain publikoak jasotzea, abereen epidemia edo gaitzak desagerrarazteko jarduketak direla eta. Letra honetan jasotakoak ugalketarako animaliei baino ez die eragingo.\ng) Nekazaritza Bermatzeko Europako Funtsaren (FEAGA) nahiz Landa Garapenerako Europako Nekazaritza Funtsaren (LGENF) laguntzak jasotzea.\nZenbaki honetan aipatzen den errenta kalkulatzeko, bi hauek hartuko dira kontuan: batetik, jasotako laguntzen zenbatekoa; eta, bestetik, halakorik egonez gero, ondare-elementuetan izandako ondare-galerak. Aurreko c) letraren kasuan, ondare-irabaziak ere konputatuko dira. Diru-laguntza horien zenbatekoa elementuotan gertatutako galerak baino txikiagoa denean, diferentzia negatiboa zerga-oinarrian sartu ahal izango da. Galerarik ez badago, laguntzen zenbatekoa bakarrik salbuetsiko da kargatik.\nJasotzen diren laguntza publikoak ez badira zenbaki honetan aipatutakoak, baina haien helburua ondare-elementuek sute, uholde, hondoratze edo bestelako arrazoi naturalengatik jasandako kalteak konpontzea bada, konponketa-kostua gainditzen duen laguntza zatia sartuko da zerga-oinarrian. Konponketa-gastuak, laguntza horren zenbatekoraino, ez dira inoiz ere kengarriak izango, eta ez dira hobekuntza gisa konputatuko.\nSalbuetsita egongo dira, zergadunaren ohiko etxebizitza edo ekonomia-jardueraren lokala arrazoi berberagatik aldi baterako edo behin betiko utzi beharra konpentsatzeko jasotako laguntza publikoak.\n19. Baso-finkak ustiatzen dituztenei emandako diru-laguntzak, betiere finka horien kudeaketa Administrazio eskudunak onartutako planen arabera egiten bada -basoak kudeatu eta mendiak antolatzeko plan teknikoekin nahiz plan dasokratikoekin edo baso-berritze planen arabera, alegia-, eta batez besteko ekoizpen-aldia hogeita hamar urtekoa edo handiagoa bada.\n20. Epaimahaikidegaiek eta epaimahaikide titular eta ordezkoek beren eginkizunak betetzeko jasotako zenbatekoak.\n21. Zerbitzu publikoen funtzionamenduak pertsonei eragindako kalte fisiko, psikiko edo moralengatik administrazio publikoek emandako kalte-ordainak, baldin eta kalte-ordainok 1993ko martxoaren 26ko 429/1993 Errege Dekretuak jasotzen dituen prozeduren arabera ezarritakoak badira (dekretu horrek Herri Administrazioen ondare-erantzukizunaren arloko prozeduren Araudia onartu zuen).\n22. Lurperaketa edo ehorzketagatik jasotako prestazioak, izandako gastu guztien zenbatekoraino.\n23. Biziarteko errenta aseguratuak eratzean agerian jartzen diren errentak, baldin eta errentok 2006ko azaroaren 28ko 35/2006 Legeko hirugarren xedapen gehigarrian aipatzen diren banakako aurrezki-planetatik badatoz (lege horrek Pertsona Fisikoen Errentaren gaineko Zerga arautzen du eta Sozietateen gaineko Zergari, Ez-egoiliarren Errentaren gaineko Zergari eta Ondarearen gaineko Zergari buruzko legeen alderdi batzuk aldatzen ditu). Dena dela, kontuan hartu behar dira, halaber, foru arau honetako hirugarren xedapen gehigarrian jasotako berezitasunak.\n24. Foru arau honetako 34. artikuluko a) eta b) letretan aipatzen diren dibidenduak eta mozkinetako partaidetzak, urteko 1.500 euroko mugarekin.\nSalbuespen hau ez zaie aplikatuko inbertsio kolektiboko erakundeek banatutako dibidendu eta mozkinetako partaidetzei, ez eta dibidendu-partaidetzok ordaindu aurreko bi hilabeteetan eskuratutako balore edo partaidetzetatik datozenei ere, baldin eta data horren ondoren, baina epe beraren barruan, balore homogeneoak eskualdatu badira. Baloreak edo partaidetzak ez badira negoziagarriak Europako Parlamentuak eta Kontseiluak 2004ko apirilaren 21ean emandako 2004/39/EE Zuzentarauan -finantza tresnen merkatuari buruzkoan- definituta dauden bigarren mailako balore-merkatu ofizialetan, epea urtebete izango da.\nEra berean, salbuespen hori ez zaie aplikatuko kooperatibek beren kideei kideok egindako ekarpenengatik ordaindutako interesari.\n25. Ahalmen-urritasunak dituzten pertsonek errenta moduan jasotako prestazioetatik eratortzen diren lan-etekinak, betiere foru arau honetako 72. artikuluan aipatzen diren ekarpenei badagozkie. Lanbide arteko gutxieneko soldata halako hiru izango da muga.\n26. Familia-inguruneko zaintzarako eta norberari egokitutako laguntza-zerbitzuari lotutako diru-prestazio publikoak, Autonomia pertsonala sustatzeari eta mendetasun-egoeran dauden pertsonak zaintzeari buruzko 2006ko abenduaren 14ko 39/2006 Legetik ondorioztatzen direnak.\n27. Erregelamendu bidez ezartzen diren laguntza publikoak, lurraldeko administrazio publikoek emanak direnean.\n28. Espetxeratuei askatasuna kentzea konpentsatzeko Estatuko legerian edo autonomia-erkidegokoetan aurreikusten diren kalte-ordainak, Amnistiari buruzko 1977ko urriaren 15eko 46/1977 Legean jasotako kasuen ondorio direnak, baita gerra zibilaren eta diktaduraren garaian jazarpena edo indarkeria jasan zutenen eskubideak aitortzen eta zabaltzen eta haien aldeko neurriak ezartzen dituen 2007ko abenduaren 26ko 52/2007 Legean aurreikusten diren kalte-ordainak ere.\n29. Askatasun eta eskubide demokratikoak defendatuz eta aldarrikatuz hiltzeagatik eta ezintasunak eragin zituzten lesioak izateagatik jasotzen diren kalte-ordainak, 2007ko abenduaren 26ko 52/2007 Legean aurreikusitakoak badira (lege horrek gerra zibilean eta diktaduran jazarpena edo indarkeria pairatu zutenen eskubideak onartzen eta zabaltzen ditu, eta haien aldeko neurriak ezartzen ditu).\n30. 2004ko abenduaren 28ko 1/2004 Lege Organikoaren eta Eusko Jaurlaritzako Justizia, Lan eta Gizarte Segurantza sailburuaren 2007ko azaroaren 29koa Aginduaren ondoriozko errentak (lege hori Genero Indarkeriaren aurkako Babes Integraleko Neurriei buruzkoa da, eta sailburuaren agindua, berriz, Genero Indarkeriaren aurkako Babes Integraleko Neurriei buruzko abenduaren 28ko 1/2004 Lege Organikoaren 27. artikuluan aurreikusitako genero-indarkeriaren biktima diren emakumeei diru-laguntza emateko eta ordaintzeko prozedura ezartzeko) Orobat salbuetsita egongo dira lurraldeko administrazio publikoek 2004ko abenduaren 28ko 1/2004 Lege Organikoaren xede bererako ematen dituzten laguntzak.\n31. Eskola Kiroleko Egitarauaren barnean edo eskola adinean dauden kirolarientzako Bizkaiko Foru Aldundiak baimendutako jardueretan edo lurraldeko kirol federazioen jardueretan diharduten monitore, arbitro, epaile, ordezkari, kirol arduradun, federazioko zuzendari tekniko eta entrenatzaileen etekinak, lanbide arteko soldataren mugaraino.\n32. Foru arau honetako hogeita hamahirugarren xedapen gehigarrian aipatzen diren epe luzerako aurrezki-planak eratzeko erabiltzen diren bizi-aseguru, gordailu eta finantza- kontratuetatik datozen kapital higigarriaren etekin positiboak, baldin eta zergadunak ez badu plan horretako kapitala erabiltzen hura irekitzen denetik bost urte igaro baino lehen. Epe hori amaitu baino lehen erabiltzen bada kapitalen bat edo betetzen ez bada foru arau honetako hogeita hamahirugarren xedapen gehigarrian zehaztutako betekizunetako edozein, aurreko paragrafoan aipatzen diren etekinak, plana indarrean egon den bitartean sortuak, ez-betetzea gertatzen den ekitaldiko zergaldian hartu behar dira kontuan.\n10. artikulua. Zergadunak.\n1. Foru arau honetako 2. artikuluko 1. zenbakiko a) eta b) letretan aipatzen diren pertsona fisikoak dira zergadunak.\n2. Espainiar nazionalitatea duten pertsona fisikoek ez diote zerga honen zergadunak izateari utziko, baldin eta, Bizkaiko zergei buruzko arautegiaren mende egonik, frogatzen badute beren zerga-egoitza berria paradisu fiskaltzat jotzen den herrialde edo lurralde batean dutela. Erregela hau egoitza aldatzen den zergaldian eta hurrengo lauetan aplikatuko da.\n11. artikulua. Errentak esleitzea.\n1. Sozietate zibilen -nortasun juridikoa izan ala ez-, jaraunspen jasogabeen, ondasun-erkidegoen eta Zergei buruzko Foru Arauko 34. artikuluko 3. zenbakian jasotako gainerako entitateen errentak bazkideei, jaraunsleei, erkideei edo partaideei esleituko zaizkie, hurrenez hurren, foru arau honetako IV. tituluko VI. kapituluaren 2. atalean ezarritakoaren arabera.\nZenbaki honetan ezarritakoa ez zaie aplikatuko foru arau honetako hogeita hamalaugarren xedapen gehigarrian aipatzen diren sozietate zibiletako bazkideei.\n2. Errenta-esleipenaren araubidea ez zaie aplikatuko eraldaketarako nekazaritza-sozietateei, hauek Sozietateen gaineko Zerga ordainduko baitute.\n3. Errenta-esleipenaren araubidean dauden entitateak ez dira Sozietateen gaineko Zergaren mende egongo.\n4. Errenta-esleipenaren araubidea ez zaie aplikatuko testamentu-ahalordearen bidezko jarauntsiei, ahalordea erabili bitartean; izan ere, halakoek foru arau honen 12.5 artikuluan ezarritakoaren arabera tributatuko dute.\n12. artikulua. Errentak indibidualizatzea.\n1. Errenta bat zergadunak lortutakotzat joko da errentaren jatorri edo iturriaren arabera, ezkontzaren edo izatezko bikotearen araubide ekonomikoa, halakorik bada, zeinahi dela ere.\n2. Lanaren etekinak bakar-bakarrik esleituko zaizkio etekina jasotzeko eskubidea sortu duenari. Alabaina, foru arau honetako 18. artikuluko a) letran aipatzen diren prestazioak prestazio horiek aitortuta dituzten pertsona fisikoei esleituko zaizkie.\n3. Ekonomia-jardueren etekinak jarduera horiei afektatutako produkzio-bideak edo giza baliabideak ohikotasunez, pertsonalki eta zuzenean bere kontura antolatzen dituenak lortutakoak direla jotzen da.\nKontrakoaren frogarik ezean, baldintza horiek ekonomia-jardueren titular gisa ageri diren pertsonek betetzen dituztela joko da.\n4. Kapitalaren etekinak etekinok sortzen dituzten ondare-elementuen (ondasunak edo eskubideak) titular diren zergadunei esleituko zaizkie.\nAurreko lerroaldean ezarritakoaren ondorioetarako, ondasunak eta eskubideak honela esleituko zaizkie zergadunei: titulartasun juridikoari buruz kasu bakoitzean aplikatu beharreko arauekin bat etorriz eta zergadunek aurkeztutako frogak eta Administrazioak aurkitutakoak kontuan hartuta.\nHala denean, ondasunen eta eskubideen titulartasuna nori dagokion erabakitzeko, titulartasun juridikoari buruz honako hauetan ezartzen diren arauak aplikatuko dira: bai ezkontzaren edo izatezko bikotearen araubide ekonomikoari buruzko xedapenetan jasotakoak, bai eta familiako kideen arteko ondare-harremanei aplikatu beharreko legeria zibileko manuetan jasotakoak ere.\nEzkontzaren edo izatezko bikotearen ekonomia- eta ondare-araubideari dagozkion xedapenen edo itunen arabera ondasunen eta eskubideen titulartasuna biena bada, erdi bana esleituko zaizkie, beste partaidetza-kuota batzuk aplikatu behar direla frogatu ezean. Ondasunen edo eskubideen titulartasuna behar bezala egiaztaturik ez badago, Zerga Administrazioak erregistro fiskal batean edo beste erregistro publikoren batean halakotzat agertzen dena hartu ahal izango du titulartzat.\n5. Ondare-irabazi edo -galerarik izanez gero, aurreko letran ezarritakoaren arabera irabazi eta galerok sortu dituzten ondasun, eskubide eta gainerako ondare-elementuen titular diren zergadunek lortutakoak direla ulertuko da.\nJustifikatu gabeko ondare-irabaziak, berriz, haiek sortu dituzten ondasunen edo eskubideen titulartasunaren arabera esleituko dira.\nAurreko eskualdaketa batetik ez datozen ondasun eta eskubideen eskuratzeak haiek lortzeko eskubidea duen pertsonaren edo haiek zuzenean irabazi dituen pertsonaren ondare-irabazitzat joko dira.\n6. Testamentu-ahalordearen bidezko jarauntsietan, ahalordea erabili bitartean, jarauntsiaren ondasunen gozamendunari esleituko zaizkio jarauntsiari dagozkion errentak, errenta horien jatorri edo iturriaren arabera. Aurreko 3. zenbakian xedatutakoa gorabehera, ekonomia-jardueren etekinak gozamendunari egotziko zaizkio, ekonomia-ekonomia-jardueren etekin modura esleitu ere.\nAurreko paragrafoan xedatutakoa gorabehera, Foru Arau honen 35. artikuluan aipatzen diren kapital higigarriaren etekinak eta ondasunak edo eskubideak eskualdatzearen ondorioz eskuratutako ondare-irabaziak eta ondare-galerak, baldin eta testamentu-ahalordea noiz erabili zain dauden jaraunspenen baitako besteren kapitalen erakarpena eta erabilera ordezten dituzten aktiboak eskualdatuz lortzen badira, baldin eta eskualdaketa horrek ez badakar Oinordetza eta Dohaintzen gaineko Zergaren sortzapenik, jarauntsiari berari eratxikiko zaizkio eta Bizkaiko Lurralde Historikoko Zerga-Sistema Euskal Herriko Foru Zuzenbide Zibilaren berezitasunetara moldatu duen urriaren 15eko 7/2002 Foru Arauko II. Tituluaren I. Kapituluan ezarritakoaren arabera kargatuko dira.\nHaien gaineko gozamen-eskubiderik ez duten ondasun edo eskubideei dagokienez, ondasun-eskubideon errentak jarauntsiari berari esleituko zaizkio eta urriaren 15eko 7/2002 Foru Arauko II. tituluaren I. Kapituluan ezarritakoaren arabera tributatuko dute (arau horrek\nBizkaiko Lurralde Historikoaren Tributu-Sistema Euskal Herriko Foru Zuzenbide Zibilaren berezitasunei egokitzen du).\nEuskal Herriko Foru-Zuzenbide Zibilari buruzko ekainaren 25eko 5/2015 Legearen 140. artikuluan ezarritako ezkontza ondoko erkidegoaren errentak, testamentu- ahalordea erabili bitartean, erdi bana esleituko zaizkie ezkontide alargunari eta testamentu-ahalordea erabiltzearen zain dagoen jarauntsiari, aurreko bi paragrafoetan ezarritako erregelen arabera.\nAurreko paragrafoan jasotakoa 2003ko maiatzaren 7ko 2/2003 Legean ezarritakoaren arabera osatutako izatezko bikoteei aplikatuko zaie, izatezko bikoteak ezartzen duen ondare- eta ekonomia-araubideari Euskal Zuzenbide Zibilaren ekainaren 25eko 5/2015 Legearen manu hori aplikatu behar zaionean.\nI. KAPITULUA ARAU OROKORRAK 13. artikulua. Zerga-oinarriaren kontzeptua.\nZerga-oinarria zergadunak zergaldian lortutako errentaren kopurua izango da, eta titulu honetan xedatutakoaren arabera zehaztuko da.\n14. artikulua. Zerga-oinarria zehaztea.\n1. Zerga-oinarria zuzeneko zenbatespenaren araubidearen arabera zehaztuko da, edo, modu subsidiarioan, zeharkako zenbatespenaren araubidearen arabera, Zergei buruzko Foru Arauan xedatutakoarekin bat etorriz.\n2. Zerga-oinarria kuantifikatzeko, honako hurrenkera honi jarraituko zaio: 1. Errentak jatorriaren arabera kalifikatuko dira.\n2. Etekin garbiak, ondare-irabazi eta -galerak zein egotzi beharreko errentak titulu honetan aurreikusitako erregelen arabera kuantifikatuko dira.\n3. Errentak integratu eta konpentsatuko dira beren jatorria zein den eta errenta orokor bezala edo aurrezkiaren errenta bezala sailkatuta dauden begiratuta.\nEragiketa horien emaitza zerga-oinarri orokorra eta aurrezkiaren zerga-oinarria izango dira.\nII. KAPITULUA LANAREN ETEKINAK 15. artikulua. Lanaren etekinen kontzeptua.\nKontraprestazio eta onura guztiak hartuko dira lanaren etekintzat, haien izena edo izaera zeinahi dela ere, eta diruzkoak nahiz gauzazkoak izan, betiere zergadunaren lan pertsonaletik edo hark duen lan-harremanetik edo estatutupeko harremanetik zuzenean edo zeharka eratorritakoak badira eta ekonomia-jardueren etekinak ez badira.\nGauzazko ordainketatzat jotzen dira ondasunak, eskubideak edo zerbitzuak dohainik edo merkatuko ohiko preziotik behera nork bere xedeetarako erabili, kontsumitu edo lortzea, nahiz eta ematen dituenarentzat gastu erreala ez izan.\nErrentak ordaintzen dituenak zergadunari eskudirutan ordaintzen dionean azken horrek ondasun, eskubide edo zerbitzuak eros ditzan, errenta diruzkoa dela joko da.\n16. artikulua. Diruzko lan-etekinak.\nBesteak beste, honako hauek izango dira diruzko lan-etekinak: a) Soldatak eta alokairuak.\nb) Langabezia-prestazioak eta langile autonomoek jarduerari uzteagatik jasotzen dituztenak. c) Ordezkaritza-gastuengatik ematen diren ordainsariak.\nd) Bidaia-gastuetarako dietak eta ordainketak, salbu eta lokomozio-gastuak eta ostalaritzako establezimenduetan egiten diren mantenu- eta egonaldi-gastu arruntak, erregelamendu bidez ezarritako mugen barruan betiere.\ne) Aurreko artikuluan zerrendatu diren harremanetatik eratorritako sari eta kalte-ordainak.\n17. artikulua. Gauzazko lan-etekinak.\n1. Besteak beste, honako hauek izango dira gauzazko lan-etekinak:\na) Borondatezko gizarte-aurreikuspeneko erakundeetako bazkide babesleek ordaindutako kontribuzio edo ekarpenak eta, orobat, hauek ordaindutako kontribuzio edo ekarpenak: Pentsio Plan eta Funtsei buruzko Legearen testu bateginak arautzen dituen pentsio-planen sustatzaileenak (testu bategin hori 2002ko azaroaren 29ko 1/2002 Legegintzako Errege Dekretuak onartu zuen) edo Europako Parlamentuak eta Kontseiluak 2003ko ekainaren 3an emandako 2003/41/EEE Zuzentarauan (enpleguko pentsio-funtsen jarduerei eta ikuskapenari buruzkoan) aurreikusitako enpresa sustatzaileenak.\nb) Enpresaburuek pentsioengatik hartutako konpromisoei aurre egiteko ordaindutako kontribuzio edo ekarpenak, Pentsio Plan eta Funtsei buruzko Legearen testu bategineko lehenengo xedapen gehigarrian eta hura garatzeko araudian aurreikusitako eran, betiere ordainketa horiek guztiak prestazioekin lotutako pertsonei egozten bazaizkie (testu bategin hori 2002ko azaroaren 29ko 1/2002 Legegintzako Errege Dekretuak onartu zuen). Enpresen gizarte-aurreikuspeneko planekin zer ikusirik ez duten aseguru kolektiboko kontratuetan borondatezkoa izango da egozpen fiskal hori, baina ordaindutako gainerako primei buruz hartzen den erabakia aseguru-kontratua amaitu arte mantendu beharko da. Dena den, arrisku-aseguruen kontratuetan derrigorrez egin beharko da egozpen fiskala, hurrengo zenbakiko f) letran xedatutakoaren kalterik gabe. Aseguru-kontratuetan aldi berean erretiroa, heriotza edo lanerako ezintasuna estaltzen direnean, egozpen fiskala ez da inolaz ere nahitaezkoa izango.\nc) Etxebizitza erabiltzea karguren bat betetzeagatik edo enplegatu publiko nahiz pribatua izateagatik.\nd) Ibilgailuak erabiltzea edo ematea.\ne) Maileguak diruaren legezko interes-tasatik behera ematea.\nf) Mantenu, ostatu, turismo-bidaia eta antzekoengatik emandako prestazioak.\ng) Aseguru-kontratuengatik edo antzeko beste kontratu batzuengatik enpresak ordaindu dituen primak edo kuotak, hurrengo zenbakiko e) eta f) letretan xedatutakoa izan ezik. h) Zergadunaren, haren ezkontide edo izatezko bikote-lagunaren mantenu- eta\nikasketa-gastuak nahiz ahaidetasun-harreman batengatik harekin lotuta dauden pertsonenak (ezkon-ahaideenak edo izatezko bikoteak eratzeak sortaraz ditzakeen bestelakoenak) ordaintzera zuzendutako kopuruak.\n2. Aurreko zenbakian xedatutakoa hala izanik ere, honako hauek ez dira gauzazko lan-etekintzat hartuko:\na) Enpresako kantina edo jantokietan nahiz izaera sozialeko ekonomatoetan langileei produktuak prezio beheratuan saltzea. Zerbitzua emateko zeharkako formulak erabiltzea enpresako jantokietan produktuak prezio beheratuan saltzea dela joko da, zerbitzu-emate horien zenbatekoa erregelamendu bidez ezartzen den zenbatekoa baino handiagoa ez denean.\nb) Enplegatutako langileen gizarte- eta kultura-zerbitzuetarako ondasunak erabiltzea langileok. Besteak beste, honako hauek hartuko dira halakotzat: batetik, enpresek edo enplegu-emaileek langileen seme-alabei haur hezkuntzako lehen zikloaren zerbitzua emateko eskura jartzen dizkieten espazio eta lokalak, administrazio publiko eskudunak behar bezala homologatuak beti; bestetik, zerbitzu hori behar bezala baimendutako hirugarrenek emateko haiekin egindako kontratazioa edo zerbitzu hori eskaintzeko zeharkako formulak, betiere haien zenbatekoak erregelamendu bidez ezartzen den kopurua gainditzen ez duenean.\nc) Langileen eguneratze, trebakuntza edo birziklatzerako erabiltzen diren zenbatekoak, baldin eta halakoak beharrezkoak badira jardueren garapenagatik edo lanpostuen ezaugarriengatik.\nd) Enplegatutako langileak teknologia berrietan trebatzeko kopuruak, erregelamendu bidez ezartzen diren baldintzetan.\ne) Langilearen lan-istripuko edo erantzukizun zibileko aseguru-kontratua dela-eta enpresak ordaindu dituen primak edo kuotak.\nf) Heriotza edo baliaezintasun kasuetarako arrisku garbiko aldi baterako aseguru kolektiboen kontratuei dagozkien sariak, erregelamendu bidez ezartzen den mugaraino.\n18. artikulua. Beste lan-etekin batzuk.\nHonako hauek ere lan-etekintzat hartuko dira: a) Honako prestazio hauek:\n1. Gizarte Segurantzaren eta Klase Pasiboen erregimen publikoetatik jasotako pentsioak eta hartzeko pasiboak zein ezintasun, erretiro, istripu, gaixotasun, alarguntza edo antzeko egoerengatik erakunde publikoek emandako gainerako prestazioak, foru arau honetako 9. artikuluan xedatutakoaren kalterik gabe.\nAurreko lerroaldean xedatutakoa hala izanik ere, ekonomia-jardueretan aritzen direnek prestazioak edo zenbatekoak jasotzen badituzte Gizarte Segurantzaren Lege Orokorrak ezartzen dituen kontzeptuetako bat dela-eta, eta kontzeptuok jardueretan aldi baterako ezin aritzea badakarte, prestazio edo zenbateko horiek jardueren etekin gisa konputatuko dira.\n2. Funtzionarioen derrigorrezko mutualitate orokorretatik, zurtzen erakundeetatik eta antzeko beste erakundeetatik onuradun gisa jasotzen diren prestazioak.\n3. Jarraian zerrendatzen diren prestazio hauek:\na) Borondatezko gizarte-aurreikuspeneko erakundeetako bazkide osoek eta haien onuradunek jasotako zenbatekoak, borondatezko edo nahitaezko bajagatik, entitatea desegin edo likidatzeagatik, edota gaixotasun larriaren kasuan nahiz iraupen luzeko langabezia egoeretan jasotakoak barne.\nDena den, borondatezko edo nahitaezko bajagatik nahiz entitatea desegin edo likidatzeagatik jasotako zenbatekoak, oso-osorik, borondatezko\ngizarte-aurreikuspeneko beste erakunde batean sartzen badira, bi hilabeteko epea igaro baino lehen, zenbateko horiek guztiak ez zaizkio batuko zergaren zerga-oinarriari. b) Pentsio planen onuradunek jasotako prestazioak -gai-xotasun larrien kasuan edo\niraupen luzeko langabezia egoeretan modu aurreratuan erabilitako zenbatekoak barne- eta Europako Parlamentuak eta Kontseiluak 2003ko ekainaren 3an emandako 2003/41/EEE Zuzentarauan araututako pentsio-planetatik jasotakoak (zuzentarau hori enpleguko pentsio-funtsen jarduerei eta ikuskapenari buruzkoa da).\n4. Gizarte-aurreikuspeneko mutualitateekin hitzartutako aseguru-kontratuen onuradunek jasotako prestazioak, baldin eta haien ekarpenak, zati batean behintzat, gastu kengarritzat hartu ahal izan badira ekonomia-jardueren etekin garbia kalkulatzerakoan edo zerga honen zerga-oinarria murriztu badute.\nAurreko kontratu horietatik eratortzen diren erretiro- eta baliaezintasun-prestazioak zerga-oinarrian sartuko dira, baldin eta prestazio horietatik jasotako zenbatekoa handiagoa bada foru arau honetako 72.4.a) artikuluan, zazpigarren xedapen gehigarrian edo zortzigarren xedapen gehigarrian zehaztutako baldintzak ez betetzeagatik zerga-oinarria murrizteko edo gutxitzeko erabili ezin izan diren ekarpenen zenbatekoa baino.\n5. Enpresen gizarte-aurreikuspeneko planen onuradunek jasotako prestazioak.\n6. Enpresen gizarte-aurreikuspeneko planekin zerikusirik ez duten aseguru kolektiboko kontratuen onuradunek erretiro eta elbarritasunagatik jasotako prestazioak, haien zenbatekoek fiskalki egotzitako kontribuzioak eta langileek zuzenean egindako ekarpenak gainditzen dituzten neurrian. Nahitaezkoa da, betiere, kontratu horiek enpresek pentsioengatik hartutako konpromisoak bideratzeko izatea, Pentsio Plan eta Funtsei buruzko Legearen testu bategineko lehenengo xedapen gehigarrian eta hura garatzeko araudian aurreikusitako eran (testu bategin hori 2002ko azaroaren 29ko 1/2002 Legegintzako Errege Dekretuak onartu zuen).\n7. Aurreikuspen-plan aseguratuen onuradunek jasotako prestazioak, gaixotasun larrien kasuan edo iraupen luzeko langabezia egoeretan modu aurreratuan erabilitako kopuruak barne.\n8. Mendetasun-aseguruen onuradunek jasotako prestazioak, 2006ko abenduaren 14ko 39/2006 Legean xedatutakoaren arabera (lege hori autonomia pertsonala sustatzeari eta mendetasun-egoeran dauden pertsonak zaintzeari buruzkoa da).\nb) Europako Parlamentuko diputatuei, Gorte Nagusietako diputatu eta senatariei, Euskal Autonomia Erkidegoko legebiltzarkideei, beste autonomia-erkidegoetako legebiltzarkideei, Batzar Nagusietako prokuradoreei, udaletako zinegotziei eta foru-aldundietako nahiz beste toki-erakundeetako kideei euren kargua dela eta ordainduriko zenbatekoak, betiere kanpo utzita erakunde horiek bidaia eta joan-etorrien gastuetarako esleitzen duten zatia.\nc) Nazioarteko erakundeetan aritzen diren funtzionario espainiarrei egindako ordainketak, nazioarteko hitzarmen eta tratatuetan aurreikusitakoaren kalterik gabe.\nd) Legez aitortutako erlijioetako ministro edo apaiz lanak betetzeagatik lortutako kopuruak. e) Administrazio-kontseiluetako eta haien ordezko batzordeetako administratzaile eta kideek\nnahiz bestelako ordezkaritza-organoetako kideek jasotako ordainketak.\nf) Sozietateen sortzaile edo sustatzaileek beren zerbitzu pertsonalen ordainsari gisa beretzat gordetzen dituzten eskubide ekonomiko bereziak.\ng) Bekak, foru arau honetako 15. artikuluan deskribatutako harremanetako batetik datozenean, foru arau honetako 9. artikuluan xedatutakoaren kalterik gabe.\nh) Jarduera humanitarioetan edo gizarte-laguntzakoetan jarduteagatik jasotzen diren ordainsariak, foru arau honetako 9. artikuluan xedatutakoaren kalterik gabe.\ni) Ezkontidearengandik edo izatezko bikotekidearengandik jasotzen diren konpentsazio-pentsioak, eta mantenurako urtekoak, foru arau honetako 9. artikuluan xedatutakoaren kalterik gabe.\nEz dira halakotzat hartuko foru arau honetako 69. artikuluko bigarren lerroaldean ezartzen dena aplikatu behar bada.\nj) Izaera bereziko lan-harremanetatik eratorritako ordainketak.\n19. artikulua. Lanaren etekin osoa.\n1. Lanaren etekin osoa kapitulu honetako aurreko artikuluetan definitu diren etekin guzti-guztiek osatzen dute, oro har.\n2. Alabaina, zenbaki honetan zerrendatzen diren kasuetan, lanaren etekin osoa kalkulatuko da portzentaje jakin batzuk aplikatuz kapitulu honetako aurreko artikuluetan definitu diren etekinen zenbateko osoari. Hauek dira portzentajeok:\na) Lanaren etekinak bi urtetik gorako epean sortu direnean eta aldizka edo noizean behin lortu ez direnean, %60 aplikatuko da; portzentaje hori %50 izango da, berriz, sorrera-aldia 5 urtetik gorakoa denean edo, erregelamendu bidez, etekin horiek denboran era irregular nabarmenean lortutakotzat jotzen direnean.\nEtekinak zatika kobratzen badira, etekinaren sorrera-aldia zenbatzerakoan kontuan hartuko da zenbat urtetan zatikatzen den kobrantza, erregelamendu bidez ezartzen diren baldintzetan.\nLetra honetan aipatzen diren etekinei %100tik beherako integrazio-portzentajeak aplikatuko bazaizkie ere, etekinon zenbatekoa ezin dira 300.000 euro baino handiagoa izan urtean. Zenbateko horretatik gorako soberakina %100ean integratuko da.\n%100 baino integrazio-portzentaje txikiagoa aplikatu behar zaien etekinak jasotzen badira, aurreko lerroaldean zehazten den 300.000 euroko muga zenbatzerakoan, lehenengo eta behin, integrazio-portzentaje txikienei dagozkien etekinak hartuko dira kontuan.\nb) Foru arau honetako 18.a) artikuluan aurreikusitako prestazioak -6. zenbakikoak kanpoan utzita- kapital moduan jasotzen badira, jasotako zenbatekoa %100ean integratuko da.\nAurreko paragrafoan ezartzen dena gorabehera, kapital gisa jasotako zenbatekoa %60an integratuko da, kontingentzia bakoitzagatik jasotzen den lehenengo prestazioa bada, betiere bi urte baino gehiago igaro badira lehenengo ekarpena egin zenetik. Prestazioak baliaezintasun edo mendetasunagatik jasotzen badira, ez da galdatuko bi urteko epea betetzea.\nOrobat, letra honetan ezartzen den tratamendu bera emango zaie gaixotasun larriagatik eta iraupen luzeko langabeziagatik jasotzen diren kopuruei ere.\nLetra honetan jasotzen den %60ko integrazio-portzentajea berdin aplikatuko zaie estalitako kontingentziak baino beste arrazoi batzuengatik eta 1/2002 Legegintzako Errege-dekretuko (Pentsio Plan eta Funtsei buruzko Legearen testu bategina onartzen duenak) 8. artikuluko 8. zenbakian aipatzen diren egoerengatik baino beste arrazoi batzuengatik jasotako lehenengo zenbatekoa.\nLetra honetan ezarritako ondorioetarako, zergaldi berean kapital moduan jasotako kopuruen batura hartuko da jasotako lehenengo zenbatekotzat.\nDescargar ( - 116 página - 1.07MB)\nI - DIPUTACIÓN FORAL DE ÁLAVA I - ARABAKO FORU ALDUNDIA zk. 2005eko abenduaren 2...\nEn virtud de lo anterior dispongo que los los sujetos pasivos, obligados con la Seguridad Social indicados, o sus representantes de- bidamente acreditados, podrán comparecer ante los\nI - ARABAKO FORU ALDUNDIA I - DIPUTACIÓN FORAL DE ÁLAVA zk. 2003ko abenduaren 3a...\nLa Comisión Especial de Cuentas de esta Corporación, en sesión extraordinaria válidamente celebrada el día 18 de noviembre de 2003, dictaminó favorablemente la Cuenta General\nIrakurketa gida Guía de lectura HAU DA HAU NESKATILA! MENUDA NIÑA! Martxoak 8. N...\nHistoria de la amistad entre la jovencita Ming y la adulta Yan, que tienen muy poco en común; esta amistad cambiará para siempre el mundo de Ming. LA LOCA DE LA\nEUSKAL HERRIKO AGINTARITZAREN ALDIZKARIA. 2018ko abenduaren 17a, astelehena\nKAUSULAK Lehenengoa.– Lege-esparrua. Hezkuntzako sailburuaren…..ren..ko Aginduan oinarrituta dago hitzarmen hau. Agindu horren bitartez, dei egin zitzaien Euskal Autonomia Erkidegoko\nEUSKAL HERRIKO AGINTARITZAREN ALDIZKARIA. 2016ko abenduaren 28a, asteazkena\nEBAZPENA, 2016ko abenduaren 27koa, Garapenerako Lankidetzaren Euskal Agentziako zuzen- dariarena, zeinaren bidez ekintza humanitarioetarako laguntzak ematen baitira larrialdietarako\nJARDUERA FISIKOAK ETA KIROLAK / ACTIVIDADES FÍSICAS Y DEPORTIVAS\nCIFP POLITÉCNICO EASO LHII - DONOSTIA-SAN SEBASTIÁN AD publikoa/público. CPES SAN JOSE-MARISTAK BHIP - DURANGO\nCIFP POLITÉCNICO EASO LHII - DONOSTIA-SAN SEBASTIÁN AD publikoa/público. CIFP FADURA LHII - GETXO\nCIFP ELORRIETA-ERREKA MARI LHII - BILBAO ABD inglés publikoa/público. CIFP TXURDINAGA LHII - BILBAO\nIEFPS ELORRIETA-ERREKA MARI GLHBI - BILBAO ABD ingelesa/inglés publikoa/público. IEFPS TXURDINAGA GLHBI - BILBAO\nNORMA FORAL 9/2012, DE 5 DE DICIEMBRE, DE DEMARCACIONES TERRITORIALES DE BIZKAIA...\n1.- Las actas de conformidad de las Comisiones que se han formalizado para actualizar los límites territoriales del Territorio Histórico de Bizkaia en virtud de un\nEconómica Denominación Subconcepto Concepto Artículo Capítulo 39601. 9.000,00 Konpentsazioak bingoaren gaineko zergak\n22 GIPUZKOAKO A.O. 2013ko abenduaren 31 N.º 248 B.O. DE GIPUZKOA 31 de diciembre...\n- BEZaren araudiko 75.artikuluak jasotzen duen sortzapenaren araua kontutan izanik, Kutxaren irizpidearen erregimen berezia aplikatu zaien ondasun eta zerbitzu emateekin sortu\nESTATUKO ETA EUSKAL AUTONOMIA ERKIDEGOKO ARAUAK NORMATIVA ESTATAL Y DEL PAÍS VAS...\n105/2003 FORU DEKRETUA, abenduaren 22koa, honako dekretuak aldatzekoa: abenduaren 18ko 68/2001 Foru Dekretua, Pertsona Fisikoen Errentaren gaineko Zergaren Erregelamendua onartzen\nHERNANIKO UDALKEO ZERBITZU SOZIALAK 2019KO ABENDUAREN 31AN BUKATUTAKO EKITALDIAR...\nSozietateen gaineko Zergari dagokionez, En relación con el Impuesto sobre Socied...\nJARDUERA EGITARAUA PROGRAMA DE ACTIVIDADES\nFundación Goyeneche de San Sebastián. Jarduera memoria Memoria de actividades\n2016 jarduera turistikoko urteroko txostena Informe Anual de la actividad turíst...\nMartxoako jarduera / Actividad. pág. 2\nTributu arauen eragingarritasuna denboran eta lurraldean\n-67- Foru Arau hau indarrean jartzen den unetik aurrera, baliogabeturik geratuko...


Mendiko ibilbideak berritzeko agindua - Irurtzun - Guaixe.eus\nMendiko ibilbideak berritzeko agindua\nGuaixe 2022-05-10 10:02\nTrinitateko ermita eta Erga mendiaren magala. ARTXIBOA\nParte hartze aurrekontuen bidez irurtzundarrek erabaki hori hartu dute. Irurtzungo Udalak aurreikusitako 70.000 euroak horretara bideratuko ditu. Gainera ur biltegi gainean begiratokia egitea eta Plazaola bide berdean atseden guneak sortuko ditu.\nIrurtzundarrek parte hartze aurrekontuen bidez aurkeztutako lau aukeretako baten alde botoa emateko aukera izan zuen otsailaren 7tik 19ra. Udalaren 70.000 eurori zer erabilera eman erabakitzeko aukera baliatu zutenak 256 herritar izan ziren. Herri kontsultan babes handien lortu zuen proiektua mendiko ibilbideak berritzearena izan zen. Haren alde egin zuten 101 irurtzundarrek, hau da, botoen %39,45. Irurtzundarren antzeko babesa lortu zuten beste bi proiektuk: Barraketarako esparrua asfaltatu edo hormigoituren aldeko 56 boto izan ziren (%21,87) eta Larrazpi gazte elkarteko sukaldea, leihoak, elektrizitate azpiegitura eta beste berritzearen alde 52 herritarrek egin zuten (%20,31). Babes gutxien lortu zuen proiektua, 45 boto (%17,57) hilerri pareko kaleko asfaltoa konpontzea proposatzen zuena izan zen.\nAurrekontu parte hartzaileak sustatzen dituen taldeak jakinarazi duenez, irurtzundarrek herri kontsulta erabili dute 49 proposamen egiteko eta auzoetan eta kaleetan dauden arazo txikien berri jaso dute horrela. Horiek guztiak udalari jakinarazi dizkiote. Aurrekontu txikia eskatzen duten lanak udalak berak eginen ditu.\nHerritarrek aukeratutako proiektu horren bidez SL-NA 138 ibilbidea, Saien balkoia delakoa, berriro homologatzea eta Irurtzun eta Latasa herriak lotuko dituen beste ibilbide bat sortzea aurreikusten da: Ergako bira. Bide berri hori, Plazaolako aparkalekutik abiaturik, SL-NA 138 tokiko ibilbidea hartuta Trinitaterantz joko du, ondoren ermitarantz desbideratuz. Erga mendi gaineko ermitatik Latasaraino jaitsiko da, handik, Arrantzaleen bidea hartu, Orazulotik pasatu eta abiapuntura iristeko. Dagoeneko Bi ahizpeko jaitsierako lanak eginak daudela jakinarazi du Aitor Larraza Carrerak.\nHori egiteko eta gehiagorako ematen du 70.000 euroko aurrekontuak. Baina alkateak argitu duenez, "ez du ematen lehen bi proiektuak egiteko, hau da, mendiko bidea berritu eta barraketarako esparrua asfaltatu edo hormigoiztatzeko". Horregatik, Irurtzungo Udalak erabaki du "lehen proiektua indartzea eta beste lan batzuk gehitzea. Esaterako, Plazaola bide berdeko ibilbidean hiru atseden gune sortzea, autokarabanendako gunean tren geltoki jolastokia egitea, aparkalekua konpontzea, ur biltegirako bidea asfaltatzea (3-4 metro zabal) eta ur biltegi zaharraren gainean begiratoki bat egitea".\nBestetik, Irurtzungo Udalak jakinarazi du igerilekuak garagartzaroaren 10etik irailaren 11ra zabalik egonen direla. Han lan egiteko launa sorosle eta mantenuko langile behar ditu. Taberna ere eman nahi du.\nIrurtzunen parte hartze aurrekontuen bidez egindako inbertsioak\nUrtea Lana Kopurua\n2011 Erreka eta Bi Haizpetako inguruak aisiarako berreskuratu. 20.000\n2012 Espaloiak errespetatu. Seinaleak errespetatu. 20.000\n2013 Igerilekuetako instalazioak hobetu 20.500\n2014 Atakondoako aldagelak. 35.000\n2015 Karpa. 35.000\n2016 Anbulantzietarako sarbidea egokitzea. 35.000\n2017 Plazako zorua eta harmailak konpontzea. 35.000\n2018 Igerilekuetako berdeguneak eta sarrerako hurbiltzea konpontzea. 35.000\n2019 Igerilekuetako aldagelak konpontzea. 35.000\n2020 Atakondoa patioan jolas-parkea jartzea. 35.000\n2021 COVID-19 pandemiagatik ez zen parte hartze aurrekonturik izan. 0\n2022 Mendiko ibilbide berritzea, ur biltegi zaharraren gainean begiratokia egitea, Plazaolako bide berdean 3 atseden gune 70.000*\n*2021eko eta 2022ko diru kopuruak batuta.


30eko grebak erantzun zabala izango du hezkuntzan | Ekonomia | GARA Euskal Herriko egunkaria\n30eko grebak erantzun zabala izango du hezkuntzan\nAstebete falta da Euskal Herriko Eskubide Sozialen Kartak deitutako greba orokorrerako, eta dagoeneko susma daiteke zenbait sektoretan erantzun zabala izango duela; hezkuntza publikoan, adibidez, bertan erabateko gehiengoa duten sindikatuek parte hartzeko deia egin baitute. Osakidetzan, aldiz, prestaketa lanetan trabak izaten ari dira.\nUrtarrilaren 30erako Euskal Herriko Eskubide Sozialen Kartak eginiko greba orokorrerako deialdia dela eta, EAEko hezkuntza publikoan ia %90eko ordezkaritzarekin gehiengo sindikala osatzen duten LAB, Steilas eta ELA sindikatuek lan, pentsio eta bizitza duinaren aldeko aldarriarekin bat egiteko deia egin zuten atzo. Gainera, Nafarroako hezkuntza publikoko irakasle batzordean ere LAB, Steilas eta ELAren aldeko botoekin eta Afapna-ren abstentzioarekin grebaren alde egin dute. Beraz, esan daiteke deialdiak erantzun zabala izango duela hezkuntzan.\nHori kontuan izanda, sindikatu horiek Hego Euskal Herriko hezkuntza sistemako sektore guztietako langileei (irakasle, hezitzaile, sukaldari zein garbitzaileei) «grebara batu, beraren arrazoien difusioan aktiboak izan eta greba-dinamika zein honen inguruko mobilizazioetan parte hartzeko deia» egin zieten, prentsa ohar baten bidez.\n«Batetik, pentsioena denon afera delako, oraingo pentsiodunena nahiz etorkizunekoena. Bestetik, ondo dakigun bezala, lan baldintza duinen aldeko borroka zein kalitatezko zerbitzu publikoena eta bereziki hezkuntza publikoaren garapena ezinbesteko erronka dugulako. Eta, azkenik, eskubide sozialak bermatu behar direlako», azaldu zuten hiru sindikatuek.\nTestuinguru berean, ELAk, LABek eta ESK-k Osakidetzari leporatu zioten greba prestatzeko antolatutako mobilizazioak zapaltzen ari dela. Izan ere, sindikatu horiek elkarretaratzea deitu zuten atzo Gasteizko Txagorritxu Ospitalearen ate nagusian, aurretik, osasun zentroko arduradunei horren berri emanez, baina salatu zutenez, elkarretaratzea egiten ari zirela ertzain batzuk gerturatu eta parte hartzen ari ziren lagunak identifikatu zituen.\nHorren arrazoiaz galdetzean, poliziek ospitaleko zuzendaritzak eskatuta aritu zirela azaldu zieten. Boikotik ez dutela onartuko esan zuten sindikatuek.\nErraustegiaren Aurkako Mugimenduak ere bat egin du urtarrilaren 30erako deituta dagoen greba orokorrarekin. Ohar batean, besteren artean, azpiegitura erraldoiak egiteko dirutza xahutzen duten bitartean neurri sozialetarako eta pentsioetarako dirurik ez dagoela salatu zuen mugimenduak.


Inork ez du ahaztu UPNk Ospitaleguneko sukaldeak pribatizatzeak izan zituen ondorioak. Zorionez, plantillen eta iritzi publikoaren presioari esker, zerbitzu hori kudeaketa zuzenera itzultzea lortu zen. Horregatik, berri ona da sukaldeetako lanpostuak plantilla organikoan sartzea, baina, berriz ere pribatizazioa planteatu ez dadin, orain beharrezkoa da lanpostu horiek langile finkoek betetzea.\nLAB Osasunbideak proposatzen du ospitaleetako sukaldeei atxikitako Zerbitzu Orokorretako 91 lanpostuak sar daitezela abian den Zerbitzu Orokorretako oposizioan, eta gainerako bost lanpostuak LEPean sar daitezela lehenbailehen.\nKezka handiz ikusten dugu zer gertatu den Iruñeko Udaleko Etxez Etxeko Laguntza Zerbitzuarekin. Zerbitzu hori Asironen taldeak erreskatatu zuen kudeaketa zuzenerako, baina orain Nafarroa Sumak eta PSNk atzera egin dute, zerbitzua enpresa publiko batek kudeatu dezan. Maniobra hori egiteko, Udalak aprobetxatu du zerbitzu horretako lanpostuak ez zeudela langile finkoekin beteak, LEPera atera ez zirelako. Horregatik, Iruñeko Udalean gertatu dena ikusita, Osasunbideari eskatzen diogu lehenbailehen atera ditzala LEPera Nafarroako Ospitaleguneko sukaldeetako 96 lanpostu horiek.\nNadie ha olvidado las consecuencias que tuvo la privatización de las cocinas del CHN por parte de UPN. Afortunadamente, gracias a la presión de las plantillas y de la opinión pública, se consiguió que este servicio volviera a la gestión directa. Por ello es una buena noticia que las plazas de las cocinas pasen a integrarse en la plantilla orgánica pero, para que nunca más vuelva a plantearse su privatización, ahora es necesario que estas plazas estén ocupadas por personal fijo.\nDesde LAB Osasunbidea proponemos que las 91 plazas de servicios generales adscritas a las cocinas hospitalarias sean incorporadas a la oposición de Servicios Generales que ya está en marcha y que las otras cinco plazas sean sacadas a OPE a la mayor brevedad posible.\nVemos con preocupación lo que ha pasado con el Servicio de Atención Domiciliaria del ayuntamiento de Pamplona que fue rescatado por el equipo de Asirón para la gestión directa pero que ahora, Navarra Suma y el PSN, han revertido para pasar a ser gestionado por una empresa pública. El ayuntamiento ha aprovechado que las plazas de este servicio no estaban cubiertas con personal fijo, porque no se habían sacado a OPE, para hacer esta maniobra. Por ello, vista la experiencia del ayuntamiento, pedimos a Osasunbidea que saque cuanto antes a OPE las 96 plazas de las cocinas del CHN.


Mercedes-Benz Marathon Weekend Events Online Donations\nBell Center Early Intervention Program\nSince 1984, The Bell Center for Early Intervention Programs has provided quality early intervention services in a center-based program in Birmingham. Here, infants and toddlers at risk for developmental delay receive services from transdisciplinary teams which include a physical therapist, an occupational therapist, a speech-language pathologist and an early childhood special education teacher as each child works on specific individual developmental goals.\n$4,121 Raised By 298 Donors\n$350 on behalf of Emily Coe\n$200 on behalf of Bella\n$100 on behalf of Charlotte Powell\n$100 on behalf of Emily Ferrell\n$100 on behalf of Luisa Delgado\n$100 on behalf of Robert Schoenvogel\n$100 on behalf of Timothy Lupinacci\n$50 on behalf of Celebrating Life\n$50 on behalf of Greg Lockhart\n$50 on behalf of James Cranford\n$50 on behalf of Jane Dresing\n$50 on behalf of Juliana Coleman\n$50 on behalf of Margaret Jay Jessee\n$50 on behalf of Martin Muoka\n$50 on behalf of Susanna Carter\n$35 on behalf of Thomas Kaleekal\n$25 on behalf of Buddy Wagner\n$25 on behalf of Chris Reynolds\n$25 on behalf of Cindy Dillard\n$25 on behalf of Ina-Mae Sher\n$25 on behalf of Jon Fitzjohn\n$25 on behalf of Lee Amber Newman\n$25 on behalf of Leslie Wurl\n$25 on behalf of Prince Whatley\n$25 on behalf of Stone Dorough\n$25 on behalf of Susan Milliman\n$25 on behalf of Towana Pardue\n$25 on behalf of Troy Johnson\n$20 on behalf of Adam and Stephanie\n$20 on behalf of Andrew Campbell\n$20 on behalf of Austin Reese\n$20 on behalf of Cliff Lumpkin\n$20 on behalf of Jennifer McLean\n$20 on behalf of John Lankford\n$20 on behalf of Katharine Raycraft\n$20 on behalf of Landon Castleberry\n$20 on behalf of Mark Law\n$20 on behalf of Megan Carter\n$20 on behalf of Melinda Camp\n$20 on behalf of Natalie Word\n$20 on behalf of Victoria Higgins\n$20 on behalf of Wade Jett\n$20 on behalf of Will Krieger\n$10 on behalf of Aki Ishiwatari\n$10 on behalf of Anne Myers\n$10 on behalf of Carolyn Miller, Ph.D.\n$10 on behalf of Catherine Rowe\n$10 on behalf of Christina Florkiewicz\n$10 on behalf of Clo Mallory\n$10 on behalf of Donna Palumbo\n$10 on behalf of Donnie Howard\n$10 on behalf of Jennifer Bohnenkamp\n$10 on behalf of John McCleney\n$10 on behalf of Jon Jon Hall\n$10 on behalf of Jorge De La Torre\n$10 on behalf of Katherine Cochran\n$10 on behalf of Knacey Loomer\n$10 on behalf of Les Jenkins\n$10 on behalf of Mark Ticola\n$10 on behalf of Matt Legg\n$10 on behalf of Michael Mitchell\n$10 on behalf of Michael O'Neal\n$10 on behalf of Michelle Griffo\n$10 on behalf of Onnie Davis\n$10 on behalf of Rachel Brawley\n$10 on behalf of Shelby Walcott\n$10 on behalf of Shuvon Campbell\n$10 on behalf of Tom Kendrick\n$10 on behalf of Trisha Ntalianis\n$6 on behalf of Iralda Mafla\n$5 on behalf of Abigail Ward\n$5 on behalf of Alex Reynolds\n$5 on behalf of Alexis Gartman\n$5 on behalf of Amanda Balcerzak\n$5 on behalf of Amanda Granville\n$5 on behalf of Amanda Vanderslice\n$5 on behalf of Amber Goode\n$5 on behalf of Amy Benken\n$5 on behalf of Ana Salas\n$5 on behalf of Ana Varnon\n$5 on behalf of Andrea Pope\n$5 on behalf of Andrew Wilson\n$5 on behalf of Anita Echols\n$5 on behalf of Anna Renner\n$5 on behalf of Anne Hansford\n$5 on behalf of Anthony Gardner\n$5 on behalf of Binish Abdullah\n$5 on behalf of Brady Akin\n$5 on behalf of Brandon Boyd\n$5 on behalf of Brett Opalinski\n$5 on behalf of Brian Driskill\n$5 on behalf of Brian Nelson\n$5 on behalf of Brian Olsen\n$5 on behalf of Britt Rice\n$5 on behalf of Bruce Korf\n$5 on behalf of Carmencita Lewis\n$5 on behalf of Carole Hemmelgarn\n$5 on behalf of Charity Jackson\n$5 On Behalf Of Chris King\n$5 on behalf of Chris Lazenby\n$5 on behalf of Christopher Hancock\n$5 on behalf of Christopher Lacerenza\n$5 on behalf of Cindy Cutchen\n$5 on behalf of Claire Long\n$5 on behalf of Claire Woodall\n$5 on behalf of David Kennedy\n$5 on behalf of David Killion\n$5 on behalf of David Tosch\n$5 on behalf of Deanna Newman\n$5 on behalf of Delaney Nabors\n$5 on behalf of Demetrius Bailey\n$5 on behalf of Elizabeth Balch\n$5 on behalf of Ellen Moeller\n$5 on behalf of Frank Donze\n$5 on behalf of Greg Magley\n$5 on behalf of Greg Smith\n$5 on behalf of Hallie Fincher\n$5 on behalf of Hannah Womack\n$5 on behalf of Ian Maddox\n$5 on behalf of Isabelle Krystynak\n$5 on behalf of James Cartee\n$5 on behalf of James Jetton\n$5 on behalf of James Strong\n$5 on behalf of Jane Emmerth\n$5 on behalf of Janie Pyron\n$5 on behalf of Jennifer Gault\n$5 on behalf of Jennifer Sanford\n$5 on behalf of Jess Heine\n$5 on behalf of Jessica Denton\n$5 on behalf of Jill Deaver\n$5 on behalf of Jill Tew\n$5 on behalf of John McGinnis\n$5 on behalf of John Tate\n$5 on behalf of John Verciglio\n$5 on behalf of Jonathan Phifer\n$5 on behalf of Jordan Robinson\n$5 on behalf of Joseph Lahr\n$5 on behalf of Joseph Stanek\n$5 on behalf of Kabeer Ahmed\n$5 on behalf of Kaitlyn Pierce\n$5 on behalf of Karen Padgham\n$5 on behalf of Kasey Hollington\n$5 on behalf of Kate Daluyin\n$5 on behalf of Kate Hudson\n$5 on behalf of Katherine Kirwen\n$5 on behalf of Katherine Stine\n$5 on behalf of Kayla Mizell\n$5 on behalf of Kelli Brasher\n$5 on behalf of kelly wade\n$5 on behalf of Kennard Craig\n$5 on behalf of Kenneth Ray\n$5 on behalf of Kim Knapp\n$5 on behalf of KP3\n$5 on behalf of Lauren Scott\n$5 on behalf of Laurie Burgess\n$5 on behalf of LeShunquina Randolph\n$5 on behalf of Mahn Singh\n$5 on behalf of Marian Hull\n$5 on behalf of Matt Backus\n$5 on behalf of Maurice Lee III\n$5 on behalf of Michael Connors\n$5 on behalf of Michael Pursley\n$5 on behalf of Michele Offord\n$5 on behalf of Michelle Bunn\n$5 on behalf of Michelle Perez\n$5 on behalf of Mike Roth\n$5 on behalf of Niel Rasmussen\n$5 on behalf of Patrick Lamb\n$5 on behalf of Philip Oinos\n$5 on behalf of Raymond Roach\n$5 on behalf of Renee Powell\n$5 on behalf of Rob Ritchie\n$5 on behalf of Rory Perry\n$5 on behalf of Ruth Marie Oliver\n$5 on behalf of Ryan Adams\n$5 on behalf of Sarah Dowland\n$5 on behalf of Sarah Edwards\n$5 on behalf of Scott Ferguson\n$5 on behalf of Seth Gordon\n$5 on behalf of Shannon Coughlin\n$5 on behalf of Shannon Robertson\n$5 on behalf of Shawn Gilbert\n$5 on behalf of Shawn Keeley\n$5 on behalf of Stacy Cantrell\n$5 on behalf of Stephanie Denney\n$5 on behalf of Steven Puckett\n$5 on behalf of Suyu Chou\n$5 on behalf of TEAM MVP\n$5 on behalf of Teresa Crain\n$5 on behalf of Tim Lott\n$5 on behalf of Todd Panciera Jr\n$5 on behalf of Tony Murphy\n$5 on behalf of Traci Wiggins\n$5 on behalf of Troy Haynes\n$5 on behalf of Vernie Johnson\n$5 on behalf of Vipul Shah\n$5 on behalf of Virginia England\n$5 on behalf of Wayne Caylor\n$5 on behalf of Whitney Hill\n$5 on behalf of Will McRae\n$5 on behalf of William Brown\n$5 on behalf of William Kirby\n$5 on behalf of William Saxton\n$5 on behalf of Zachary Taylor\n$5 on behalf of Zeenat Jaisani\n$2 on behalf of Carolina Amezaga\n$2 on behalf of Jason Boileau\n$1 on behalf of Grace Phung\n$1 on behalf of Julia Anna Ezell\n$1 on behalf of Matt Sparks\n$1 on behalf of Natalie Hoenig\n$1 on behalf of Stephanie Eckerd


Osasuna babesteko lan prekarietatearekin amaitzea eskatzen dugu - EGK Osasuna babesteko lan prekarietatearekin amaitzea eskatzen dugu - EGK\nLan Osasuna Nazioarteko Egunean (apirilak 28) 15 gazte elkarte, gizarte mugimendu eta sindikatuk bat egin dute EGKren baitan gazteen lan osasuna defendatzeko idatzi bat eginez\nTestuan Mutuen Legea berriak prekarietatean eta lan osasunean izan ditzaken ondorioak salatzen dituzte; besteak, mutuek gaixotasun arruntak ere kudeatzen dituzte orain, lan osasunaren pribatizazioa areagotuz.\nDatu larriak ere gogoratu dituzte: 2014ean Euskadin gazteek 6.966 lan istripu arin izan zituzten, 25 larri eta heriotza sortu zuten 6\nGasteiz, 2016ko apirilaren 27a. Lan Osasunaren aldeko Nazioarteko Egunaren atarian (apirilaren 28a) “gazteok pairatzen dugun prekarietatea eta honek gure ongizatean dituen ondorio latzak salatu” nahi izan dituzte Euskadiko Gazteriaren Kontseiluak (EGK) eta enplegua eta gazteria lantaldean batzen diren hainbat elkartek, kolektibok eta sindikatuk. Aho batez idatzitako manifestuan “pertsona gazteok lan kondizio txarrenak” izaten jarraitzen dutela azpimarratu nahi izan dute. Laneko Segurtasun eta Osasunerako Osalan euskal Erakundearen datuen arabera, honek gazteon osasunean eragina du eta “gazteek lan istripu bat pairatzeko duten arriskua batez bestekoaren bikoitza” izatea ekartzen du. Hori dela-eta, 15 erakundek euren ahotsak batu dituzte adostutako komunikatuan “Gazteon osasunagatik prekarietatearekin amaitu” lelopean.\nGainera, lan postuetan edo enpleguaren erruagatik sortutako osasun galerak islatzeko arduragarriak diren hainbat datu gogoratu nahi izan dira, besteak beste, gazteek 2014ean zehar (2015ko datuak ez dira oraindik argitaratu) izandako lan istripuak Euskadin: 6.966 arin, 25 larri eta heriotza sortu duten 6. Kopurua, zorionez, hainbat gaixotasun biologiko zein psikosozial sortzen dituela” nabarmendu dute. Eta, ohartarazi dutenez, azken lan erreformek “are gehiago larritu dute egoera, prekarietatea areagotuz”.\nMutuen legea osasun publikoaren deskapitalizazio saiakera da\nAurten bereziki Estatu mailan orain dela gutxi onartu zen Mutuen Legearen arriskuak azpimarratu nahi izan dira. Erreforma hau dela eta, orain arte lan istripuetan izan duten eskuduntzez gain, mutuek gaixotasun arrunten kudeaketa ere jaso dute, eta horrek, osasun publikoaren deskapitalizazio bat suposatu dezake: lanik gabe dauden pertsonek bigarren mailako asistentzia bat izango lukete eta, honen bitartez, osasun publikoa errekurtsorik gabe gera liteke. Gazteon langabezia datu altuak eta kolektiboarekin erabiltzen diren kontratazio formulak direla eta, gazteengan eragin zuzena izan dezake honek.\nEra berean, “hezkuntza sistemaren azken erreformen eskutik, bai derrigorrezko hezkuntzan bai goi mailakoan ere, hezkuntza beraren pribatizazio eta intentsifikazioaren” bideak leuntzea duela helburu, lanean hasi baino lehen prekarietatera ohitzen joan daitezen pertsona gazteak.\nAzkenik, sinatu duten 15 erakundeek, Euskadiko Gazteriaren Kontseilua, Juventud Obrera Cristiana (JOC), Gazte Abertzaleak, Asociación Silikosia, ASVIAME, Sare Antifaxista, Juventudes Socialistas de Euskadi (JSE-EGAZ), Pastoral Obrera de Bilbao, Acción Católica General (EKO-ACG), Kale Dor Kayiko eta CCOO, ESK, LAB, STEE-EILAS eta LSB-USO sindikatuak, pertsona gazteei mobilizatzeko deia luzatu diete kolektibo eta elkarteek, honako mezuarekin: “Gure osasuna eta gure eskubideen alde: mobilizatu gaitezen!”.\nHEMEN IRAKUR DEZAKEGU MANIFESTUA BERE OSOTASUNEAN:


Kaliforniako suzko bolak ikusi dituzte zeruan - BGR - TELES RELAY\nHOME » SCIENCE »Kalifornian ikusitako suzko bolak - BGR\nKalifornian ikusitako suzko bolak - BGR\nKalifornian bizi bazara eta astelehena gauean gaua igarotzen baduzu, agian zeruan oso berezia den zerbait nabaritu duzu. Dozenaka lagunek jakinarazi zuten zeruan dirdira distiratsua segundo batzuetan ikusi zutela eta ikusmena iraganean suzko bola ikustearekin bat datorrela.\nGaueko zeruan zuri espazioko rocka bat ikustea beti da zirraragarria, baina ikusmolde jakin hori ez zen erabat aurreikusgarria. Aste honetan Draconid meteoritoaren gailurrak asko handitu dira, Estatu Batuetako, Mexikoko eta Kanadako leku askotan suzko bola hautemateko aukerak handituz.\nKalifornia hegoaldeko txostenak bart geroztik pilatzen ari dira, jende askok inoiz ikusi duen suzko bola distiratsuena zela ohartu ziren. Zenbait txostenek arrasto bat baino gehiago dagoela esan zuten, nahiz eta objektua Lurrera erori zenean pieza txikiagoetan zatitzearen emaitza izan daiteke.\nEz dirudi erortzen ari den objektu batek Lurrera bota duenik. eta litekeena da harri-pieza erabat suntsitzea atmosferatik sute itzal baten azpian pasa zirenean. Arraun txikiagoko espazio arrunta da marruskadura atmosferikoak arrokak errausteko eta lurruntzeko joera duelako lur gogorra iritsi aurretik.\nKalifornian ikusitako suzko bolaren irudiak oso bakanak ziren, baina hori dela dioen pertsona batek Meteorren bideoa bere autoko arbelaren kamararen bidez bideoa bidali zuen Twitterrera. :\nEz da kalitate handiko bideoa, baina lana eginda dago eta argi ikusten dugu objektuaren flash eta buztana distiratsuak behera doazela. Bideoaren kronograma jakinarazitako beste oharrei dagokie. Skywatchersek beste aukera bat izan dezake gauean "tiro izarra" ikusteko, astearte gaueko meteoritoak gailurra betetzen duen bitartean.\nTxinako hazleek hartzaile "mutantea" hazten dute hartz polar baten tamaina - BGR\nSaturnok 20 ilargi berriak ditu eta guztiek BGR izenak behar dituzte\nPERTSONAK ETA LIZENTZIA6,331


Afrikako erritmoz beteriko inaugurazioarekin hasi da jaialdia - Olatu Talka, kultur jaialdia\nAfrikako erritmoz beteriko inaugurazioarekin hasi da jaialdia\nGaur, maiatzak 25, 2018ko Olatu Talka hasi da eta inaugurazio ekitaldia izan da 20:00tan. Zuloaga plazan ikuskizun berezi batekin hasi da jaialdia. Ekitaldiak Saharaz hegoaldeko Afrika izan du oinarri, gurera etortzen diren herritarrak eta hona iristeko dituzten gorabeherak ardatz hartuta.\nAfrika kontinentea eta Donostia lotu ditu Agurtzane Intxaurraga Hika antzerki konpainiako eszena zuzendariak landutako ikuskizunak. Bertaratutako ikus-entzuleek, Donato Goienetxe konpositorearen Afrika pieza sorta oinarri hartuta sorturiko musika, performance eta dantza koreografiaz gozatu dute. Intxaurragak azpimarratu du bi lurraldeotan bizitzeko modu ezberdinaz jabetzeko bidea eman duela ikuskizunak, eta aldi berean, olatuek Afrikan eta Donostian lurraren aurka berdin talka egiten dutela ikusteko.\nIkuskizun honetan jende askok parte hartu du, hilabeteetako lana eginez. Konpromisoa, lan gogorra eta talentua bilduz, inaugurazio arrakastatsua bizi izan du Olatu Talkak. Oholtza gainean izan dira: Nosa Igbinomwanhia abeslaria; Olana Liss abeslari eta dantzaria; Bibiche Toure eta Kara Camara musikariak; Thierno Ibrahima Diedhiou dantzaria; Francisco Escudero Musika Kontserbatorio Profesionaleko Big Banda, Roberto Pacheco zuzendari zuela; Donostiako Musika eta Dantza Eskolako abesbatza, Karmele Iriarte eta Maju Susperregi zuzendari zituztela; Musika eta Dantza Eskolako dantza taldeak, Ana Remiro eta Noemi Vianaren ardurapean; eta Ainhoa Aierbe aurkezle lanetan. Baina, oholtza gainean izan direnez gain, beste askok ere lan egin dute ikuskizuna prestatzeko lanetan: Borja Ariasek egin ditu musika konponketak; jantzien diseinua Xabi Mujikak; eta Arantza Iturbek testuak atontzen lagundu du.\nInaugurazioaren aurretik beste ekitaldi batzuk\nInaugurazio ekitaldia 20:00etan hasi den arren, aurretik izan dira beste ekitaldi batzuk hiriko hainbat gunetan.\nEgia Segurua, Haurren Egia:\nEkitaldirik goiztiarrena izan da, eta bertan Egiako Aitor Ikastolako eta Maria Reina eskolako haurrak eskolarako bide segurua bermatzeko eta bultzatzeko ekimenak egin dituzte. 180 lagunek parte-hartu dute ekimenean.\nMartuteneko Arantzazuko Ama Ikastolako patioan izaera komunitarioko festa egin dute, eta haurrak, nerabeak eta familiak elkartu dira, birziklatzea, bide hezkuntza eta bizi ohitura osasuntsuak bultzatzeko. Martuteneko Haurtxokoak, Gaztelekuak eta Etxarriene Auzo Etxeak antolatutako ekintza izan da, auzoko eragile askok babestua.\nMerkatua ere indartsu hasi da. 18:00etatik aurrera 43 postu zabaldu dira Kontxako arkupeetan eta bertan izango dira 00:00ak arte. Bihar beste 43 postu izango dira 18:00etatik 00:00ak arte, saltoki horiek ez dira ostiraleko berak izango, beraz, bi merkatu ezberdin izango direla esan daiteke.\nJakintza Musika Eskolakoek erritmoz beteriko emanaldia egin dute Antiguako frontoian 18:00etatik.\nKontzertuek toki berezi bat dute Olatu Talka jaialdian, eta guztira 40 kontzertu baino gehiago izango dira hiru egunotan. Gaur 18:00etatik aurrera, Olana Liss, Hiri Galduak eta Munch izan dira Cervantes Plazako Fnac agertokian. Iluntzean beste hainbat kontzertu izan dira hiriko hainbat puntutan: The Tentacle, Middle Class Vultures, Physis VS. Pelax....